BIA i Gašić protiv Dumanovića: Saslušanje zbog izjave da SNS i BIA dele pare od droge\nBivši pripadnik Odeljenja za dokumentovanje i opservaciju Ministarstva unutrašnjih poslova (MUP) Milan Dumanović biće u ponedeljak, 7. juna, saslušan u Trećem osnovnom javnom tužilaštvu u Beogradu povodom krivične prijave koju je protiv njega podnela Bezbednosno informativna agencija (BIA).\nDumanović, koji je član Pokreta Oslobodjenje, izjavio je za “Danas” da je za 18. jun zakazano i prvo ročište po privatnoj tužbi koju je protiv njega “zbog povrede ugleda i časti” podneo direktor BIA Bratislav Gašić\nI krivična prijava i privatna tužba podnete su nakon što je gostovao u emisiji “Utisak nedelje” 18. aprila, kada je u više navrata ponovio da “Srpska napredna stranka (SNS) i BIA dele pare od droge”.\n“Navodi Dumanovića predstavljaju pokušaj širenja panike kod građana, plasiranjem dezinformacija, a u cilju slabljenja integriteta i autoriteta nacionalne službe bezbednosti. Takođe, time je značajno omeo sprovođenje mera BIA na zaštiti bezbednosti Republike Srbije od trenutno izraženih pretnji, posebno organizovanog kriminala, stvaranjem nezadovoljstva, revolta i neodobravanja prema BIA, čime se ujedno slabi poverenje i podrška gradjana tim merama”, navedeno je u krivičnoj prijavi BIA.\nDumanović je, reagujući, izjavio je da je to učinjeno da se zastraše i obeshrabre svi pripadnici sektora bezbednsoti koji “razmatraju da izadju u javnost sa podacima o nezakonitim radnjama svojih nadredjenih”.


Tribina: Tranzit od pripravnika do advokata i od advokata do... - Vuković i partneri\nTribina: Tranzit od pripravnika do advokata i od advokata do…\nTribina: Tranzit od pripravnika do advokata i od advokata do partnera\nU okviru sajma zapošljavanja „Pravnici na poslu – Choose your career“, članovi advokatske kancelarije Vuković i partneri održali su dana 10.05.2022. godine, na Pravnom fakultetu Univerziteta u Beogradu, tribinu pod nazivom „Tranzit od pripravnika do advokata i od advokata do partnera“.\nNa tribini su o svom karijernom putu u advokaturi pričali stariji partner u kancelariji i rukovodilac Real Estate tima, Jovana Čapaković, advokat Predrag Stojanovski koji je kao pripravnik, nedugo nakon završenog fakulteta postao član VP tima, i sada kao advokat zastupa veliki broj klijenata u odeljenju za nekretnine i izgradnju, advokat Kristina Jovanović koja već dugo sa nama radi u sektoru Bankarstva i finansija, u timu za upravljanje i servisiranje NPL portfolija i HR menadžer kancelarije Vuković i partneri, Isidora Stefanović koja se bavi selekcijom, regrutacijom i razvojem članova tima.\nPuna sala studenata u kojoj se tražilo mesto više, slušala je paneliste i razvojni put advokatske kancelarije koji je počeo 2007. godine sa jednim članom a danas, 15 godina kasnije, broji nešto više od 60 članova među kojima su advokati, pripravnici, stručni saradnici i administrativna podrška.\nAdvokat Jovana Čapaković pričala je studentima o ulozi partnera, šta sve ona podrazumeva, kakve benefite, a kakve obaveze i odgovornosti nosi. Jovana je pričala o nekim od najinteresantnijih slučajeva koje je kancelarija vodila, o projektima u kojima je učestvovala i organizacijama u kojima je član.\nO pripravničkom stažu u velikoj advokatskoj kancelariji i stasavanju u advokata pričao je advokat Predrag Stojanovski. Objasnio je svoju ulogu u Real Estate sektoru, i ispričao pregršt zanimljivih trenutaka u dosadašnjoj karijeri. Predrag je studentima rekao da svake srede sa kolegama iz kancelarije igra fudbal, da jednom mesečno, bez izuzetka, posećuje timbildinge koje kancelarija organizuje zaposlenima, pomenuo je i svoje kolege, uveliko i prijatelje, koji su kao i on od pripravnika u VP-u postali advokati. Osvrnuo se na brojne tribine koje je do sada imao prilike da drži kao i ulogu predavača u letnjoj školi „Young and In Law“, koju advokatska kancelarija Vuković i partneri organizuje godinama u nazad.\nAdvokat Kristina Jovanović, kao neko ko je pre advokatske kancelarije radio u banci, pričala je studentima o razlikama između bankarskog sistema rada i rada u advokatskoj kancelariji, i prednostima i manama jedne i druge perspektive. Kristina je takođe objasnila šta njena pozicija u timu podrazumeva i koliko je zapravo zanimljivo baviti se upravljanjem i servisiranjem NPL portfolija.\nHR menadžer Isidora Stefanović, studentima je pojasnila ciljeve kancelarije i važnost razvoja kako timova, tako i pojedinaca u svakom timu. Istakla je značaj svoje uloge u prepoznavanju mladih talenata, podršku njima da se integrišu u kolektiv i radno okruženje kao i da je kancelarija svesna da su ključ njenog uspeha zadovoljni i motivisani članovi njenog tima.\nNakon izlaganja na tribini, studenti su govornicima postavljali brojna pitanja o advokatskom poslu i kraj tribine ispratili velikim aplauzom, dok su nakon tribine mnogi od njih izrazili želju da nasamo popričaju sa govornicima, članovima advokatske kancelarije Vuković i partneri na koje smo, kao i na ceo tim, veoma ponosni.\nVP učesnik sajma „Pravnici na poslu - Choose your career“\nTrening - Studija slučaja: Deoba zajedničke imovine supružnika


VLADA RS: Donete nove mere koje su usmerene na suzbijanje i sprečavanje širenja koronavirusa\nVlada Republike Srbije donela je Odluku o ograničenju visine cena osnovnih životnih namirnica, zaštitne opreme i dezinfekcionih sredstava.\nVlada Republike Srbije saopštila je da se javnim okupljanjem više od 50 ljudi u zatvorenom prostoru smatra okupljanje u objektu, stacionarnom ili privremenom, i svakom drugom objektu i prostoriji sa potpunim krovnim pokrivačem u kojem se, bez obzira na povod i razloge, može okupiti više od 50 ljudi, i u koji se može ući ili iz njega izaći samo na za to određenom mestu.\nU tom smislu, javnim okupljanjem više od 50 ljudi u zatvorenom prostoru smatra se održavanje kulturnih, zabavnih, humanitarnih, ekonomskih, naučnih i socijalnih sadržaja, okupljanja radi izražavanja, ostvarivanja i promovisanja političkih i drugih uverenja i ciljeva, kao i održavanje sportskih aktivnosti.\nTakođe, tu spadaju i okupljanja za izražavanje i ostvarivanje verskih prava i sloboda, povodom svadbi, krštenja, rođendana i drugih tradicionalnih manifestacija, okupljanja u ugostiteljskim objektima (restorani, kafane, diskoteke i slično) kada u jednoj prostoriji u istom momentu boravi više od 50 ljudi, bez obzira na to da li su u statusu učesnika događaja ili publike, odnosno posetilaca.\nVlada Republike Srbije donela je niz novih mera koje su usmerene na suzbijanje i sprečavanje širenja koronavirusa u našoj zemlji.\nKako bi se obezbedilo blagovremeno i usklađeno postupanje i preduzimanje aktivnosti nadležnih organa, organizacija i službi, kao i drugih subjekata koje se odnose na suzbijanje zarazne bolesti COVID-19, obrazovan je Krizni štab za suzbijanje zarazne bolesti COVID-19.\nZa korukovodioce Kriznog štaba imenovani su predsednica Vlade Srbije Ana Brnabić, ministar zdravlja Zlatibor Lončar, direktor Republičkog fonda za zdravstveno osiguranje Sanja Radojević Škodrić i pokrajinski sekretar za zdravstvo Zoran Gojković. Članovi ovog tela su direktori relevantnih instituta i klinika, kao i predstavnici drugih relevantnih tela.\nNa sednici je obrazovan Krizni štab za otklanjanje nastalih i sprečavanje mogućih štetnih posledica zarazne bolesti COVID-19 po privredu.\nKorukovodioci ovog kriznog štaba su predsednik Republike Srbije Aleksandar Vučić, ministar finansija Siniša Mali, predsednik Privredne komore Srbije Marko Čadež i guverner Narodne banke Srbije Jorgovanka Tabaković.\nVlada je dala saglasnost da se svim zaposlenim u zdravstvenoj zaštiti i zdravstvenim ustanovama poveća zarada za 10 odsto, počev od 1. aprila.\nTakođe, doneta je i odluka da se svim penzionerima isplati jednokratna novčana pomoć u visini od 4.000 dinara. Isplata za penzionere počeće od 15. aprila.\nNa sednici je doneta Odluka o zabrani okupljanja na otvorenim sportskim objektima, s obzirom na to da se prilikom održavanja sportskih događanja okuplja veliki broj građana, koji su u tim situacijama izloženi većem riziku od širenja koronavirusa.\nOvu meru bilo je neophodno uvesti kako bi se zaštitili građani Srbije.\nVlada Republike Srbije nastavila je sa donošenjem mera kojima se radi na sprečavanju širenja virusa korona u našoj zemlji.\nRadi zaštite od unošenja zaraznih bolesti na teritoriju Srbije, stranim državljanima koji dolaze iz Republike Francuske, Savezne Republike Nemačke, Republike Slovenije, Republike Austrije, Kraljevine Španije, Republike Grčke, Švajcarske Konfederacije i Rumunije nadležni organi privremeno će zabraniti, odnosno ograničiti ulazak i kretanje.\nPrivremena zabrana ulaska u Srbiju ostaje za strane državljane koji su boravili u Narodnoj Republici Kini, Republici Koreji, a precizirano je da se ona odnosi isključivo na osobe koje su boravile u provinciji Hubej Narodne Republike Kine, gradu Degu i provinciji Severni Gjongsang Republike Koreje.\nTakođe, ostaje na snazi zabrana privremenog ulaska u Srbiju za strane državljane koji su boravili u Italiji, Islamskoj Republici Iran.\nRadi zaštite od unošenja zaraznih bolesti na teritoriju Republike Srbije, stranim državljanima (bez obzira na pripadajuće državljanstvo ili zemlju koja im je izdala važeću putnu ispravu) koji dolaze iz država, odnosno područja označenih kao žarišta epidemije virusa COVID-19 - provincije Hubej u Narodnoj Republici Kini, grada Degu i provincije Severni Gjongsang u Republici Koreji, Švajcarske Konfederacije, Republike Italije, Islamske Republike Iran, Rumunije, Kraljevine Španije, Savezne Republike Nemačke, Francuske Republike, Republike Austrije, Republike Slovenije i Republike Grčke - privremeno se zabranjuje ulaz u Republiku Srbiju.\nDržavljanima Republike Srbije koji dolaze iz država, odnosno područja prepoznatih kao žarišta epidemije virusa COVID-19 (pomenutim oblastima i državama) određuje se obavezna mera stavljanja pod zdravstveni nadzor u trajanju od 14 dana - izolacija u kućnim uslovima.\nOve odluke stupile su na snagu 14. marta 2020. godine.\nČlanovi Vlade doneli su Odluku o privremenoj zabrani izvoza osnovnih životnih namirnica i sredstava za higijenu.\nIzvor: Vebsajt Vlade, 13., 14. i 15.03.2020.


Mojsilović sa Kajarijem: Očekivanje da KFOR-a osigura bezbednost svih na Kosmetu | VRANJENEWS\nMojsilović sa Kajarijem: Očekivanje da KFOR-a osigura bezbednost svih na Kosmetu\n25.11.2021 14:39 » 14:39\nVranje/Beograd - Načelnik Generalštaba Vojske Srbije general Milan Mojsilović izjavio je u četvrtak da od KFOR-a na Kosmetu očekuje "da stvori uslove za bezbedan i miran život stanovništva na celokupnom prostoru pokrajine".\nMojsilović se u četvrtak u Beogradu sastao sa komandantom KFOR-a general-majorom Ferencom Kajarijem, saopšteno je iz Ministarstva odbrane.\nOvo je prvi susret načelnika Generalštaba Vojske Srbije sa novopostavljenim komandantom KFOR-a, koji je dužnost preuzeo u oktobru ove godine.\nGeneral Mojsilović je čestitao generalu Kajariju postavljenje na ovu odgovornu dužnost i naglasio da se od KFOR-a, kao jedinog legitimnog bezbednosnog aktera na Kosovu i Metohiji, očekuje da postupa u skladu sa Rezolucijom 1244 Saveta bezbednosti UN i Vojnotehničkim sporazumom.\nU razgovoru je istaknut značaj direktnih kontakata na svim nivoima između Vojske Srbije i KFOR-a za stabilnu bezbednosnu situaciju u pokrajini, a posebno u zahvatu administrativne linije prema Kosovu i Metohiji.\nMađarski brigadni general Ferenc Kajari preuzeo je komandu nad Kforom na Kosovu od italijanskog kolege Franka Federičija. To je prvi put da je na čelu te međunarodne misije oficir iz jedne države regiona. Kajari važi za iskusnog obaveštajnog oficira sa dugogodišnjim iskustvom u mirovnim misijama. Predviđa se da će na čelu Kfora ostati do novembra 2022. godine. Pod Kajarijevom komandom u Kforu je mađarski Taktički rezervni bataljon, koji se smatra ključnom interventnom snagom za zaštitu stanovništa i sprečavanje eventualnog nasilja kakvo se dogodilo 2004. godine. Mađarski kontigent sa 432 vojnika treći je po veličini u Kforu, odmah iza SAD i Italije. Portal Balkanska bezbednosna mreža objavio je da je Kajari već bio angažovan na zadacima na Balkanu. Tokom 1996. bio je oficir za vezu mađarskog kontigenta pri mirovnim snagama IFOR u Bosni u Hercegovini, 2004. je bio savetnik EU u Darfuru, služio je u misiji ISAF u Avganistanu i u NATO komandi u Norfolku u Virdžiniji. Od 2000. do danas komandanti Kfora bili su iz Italije (12 oficira), Velike Britanije (jedan), Francuske (tri), Nemačke (sedam), Norveške (jedan) i Španije (jedan).


Objavljeno: 21.06.2013, 16:20:10 , 16:27:32\nRusija i Kina potpisale naftni sporazum\nRuski naftni gigant Rosnjeft i kineska državna kompanija CNPC potpisali su danas sporazum o snabdevanju Kine naftom u narednih 25 godina, a čija je vrednost 270 milijardi dolara.\nObjavljeno: 21.06.2013, 12:50:15 , 12:53:48\nMinistri evrozone dogovorili dokapitalizaciju banaka\nMinistri finansija evrozone približili su se na jučerašnjem sastanku osnivanju bankarske unije, postigavši dogovor o načinu na koji će spasilački fond EU pružati nov kapital posrnulim bankama, kako bi se ograničila šteta po širu ekonomiju.\nObjavljeno: 20.06.2013, 15:16:46 , 15:22:55\nKina povećava kreditiranje strateških grana privrede\nDržavni savet Kine odlučio je da poveća kreditnu podršku za strateške grane privrede, kao i oblasti sa velikim brojem radnih mesta, preneo je Blumberg.\nObjavljeno: 20.06.2013, 14:01:13 , 14:04:57\nVodeće partije u parlamentu EU odbacile sporazum o budžetu\nTri najveće poslaničke grupe u Evropskom parlamentu odbacile su danas privremeni sporazum o sedmogodišnjem budžetu EU, vrednom 960 milijardi evra, koji bi trebalo da stupi na snagu od naredne godine.\nObjavljeno: 20.06.2013, 13:10:14 , 13:12:41\nŠvajcarska brani minimalni kurs franka prema evru\nŠvajcarska centralna banka saopštila je danas da će nastaviti da brani minimalni kurs švajcarskog franka prema evru.\nObjavljeno: 20.06.2013, 12:19:56 , 12:23:30\nBanka Kipra otpušta 2.500 službenika\nBanka Kipra će do kraja ove godine otpustiti oko 2.500 službenika, rekao je danas vršilac dužnosti predsednika saveta direktora najveće kiparske kreditne institucije, Sofoklis Mihaelidis.\nObjavljeno: 20.06.2013, 11:51:16 , 11:56:21\nMinistri EU danas razgovaraju o reformama bankarskog sektora\nMinistri finansija evrozone sastaju se danas u Briselu usled oštrih razlika u vezi sa reformama bankarskog sektora i kako bi pokušali da dogovore da li će poreski obveznici ili kreditori plaćati buduća spasavanja banaka.\nObjavljeno: 20.06.2013, 11:00:12 , 11:50:12\nSve članice evrozone saglasne sa prijemom Letonije\nSvih 17 zemalja zone evra dale su punu saglasnost sa prijemom Letonije u tu monetarnu uniju 1. januara 2014. godine.\nObjavljeno: 19.06.2013, 16:15:59 , 16:29:56\nObama upozorio EU na visoku nezaposlenost među mladima\nAmerički predsednik Barak Obama poručio je danas Evropi da je potrebno da prilagodi svoje ekonomske mere kako bi izborila sa visokom stopom nezaposlenosti među mladima.\nObjavljeno: 19.06.2013, 14:59:36 , 15:05:47\nImovina milionera porasla 10 odsto - na 46 biliona dolara\nUkupna imovina dolarskih milionera u svetu u 2012. godini povećana je za deset odsto, na 46,2 biliona dolara, objavljeno je u Izveštaju o svetskom bogatstvu 2013. (World Wealth Report 2013).\n12345 ... 378379380381382


Radomir Klasnić, Author at Mašina\nRadomir Klasnić |\nDobrovoljno odustajanje od radnih prava – to je bio zahtev koji je kompanija Leoni uputila svojim radnicima i radnicama početkom ove godine. Iako se ni sindikati nisu najbolje snašli u ovoj situaciji, dokument o „saglasnosti“ koji je procureo bio je dovoljno skandalozan da javnost izvrši pritisak kako bi Leoni povukao ovaj zahtev. Ipak, već sam pokušaj traženja ove „saglasnosti“ sasvim jasno oslikava pozicije – s jedne strane Leoni koji od države dobija milionske subvencije, s druge strane radnici koje država ne štiti i koji na nesigurnim poslovima dobijaju po par stotina evra. Mašina je imala priliku da razgovara s radnikom ove kompanije.\nNovinari Mašine uspeli su da dođu do radnika koji je angažovan upravo na gradilištu „Parkview“, i koji je bio neposredni svedok nesreće u kojoj su dvojica njegovih kolega izgubila život. Prema njegovim rečima na gradilištu „Beograda na vodi“ uslovi rada su katastrofalni, pojedini radnici rade ilegalno, dok se dolazak inspekcije rada unapred najavljuje.\nDržava namerava da prisilno iseli izbeglice iz stanova u Ustaničkoj i iz hotela Bristol u Beogradu. Opravdanje za deložacije u prvom slučaju je sprovedeni konkurs za dobijanje stanova nadležnog komesarijata, u drugom to su prohtevi privatnih investitora.\nKorporativni zagrljaj guši sposobnost medija da štite javni interes. Alternativa je da novinarstvo postane javno dobro.


Putin žali zbog manjka nezavisnosti Evrope od SAD\nRuski predsednik Vladimir Putin je u intervjuu švajcarskoj Radio-televiziji (SRG) izrazio žaljenje zbog nedovoljne "nezavisnosti" Evrope od SAD,\nUpitan o mogućnosti novog rata u Evropi, ruski predsednik je u intervjuu danas objavljenom na sajtu SRG odgovorio: "Nadam se da ga neće biti, ali želimo da vidimo da Evropa pokaže više nezavisnosti i suvereniteta".\nO Francuskoj i njenim vezama sa NATO, dodao je da "radi razgovora o međusobnim poslovima s našim evropskim partnerima, moramo da idemo u Vašingtonu, to je pomalo čudno". U ovom intervjuu za SRG snimljenom u subotu u Sankt Peterburgu, Putin je kritikovao ulogu SAD u trci u naoružanju, a njihovo delovanje protiv FIFA ocenio kao "neprihvatljivo".\n"Oživljavanje" trke u naoružanju je "zbog Sjedinjenih Država, datira iz jednostranog izlaska SAD iz sporazuma o balističkim raketama. Taj sporazum je bio kamen-temeljac međunarodnog sistema bezbednosti", rekao je Putin.\nPovodom korupcionaškog skandala koji razbija FIFA, a obelodanile su ga SAD, Putin je optužio Vašington da radi i sopstvenom interesu. "Sjedinjene Države, koliko sam shvatio, kandidat su za domaćina Svetskog prvenstva 2022. godine. Njihov najbliži saveznik u Evropi, Velika Britanija, kandidat je za 2018. godinu. Pitam se da li je ta borba protiv korupcije nastavak borbe za kandidaturu 2018. i 2022. godine", rekao je Putin.\n"U svakom slučaju, neka zemlja, bila velika ili mala, ne može da po svetu hvata koga hoće i trpa ga u svoj zatvor", dodao je on. Sedam visokih zvaničnika FIFA-e je uhapšeno u maju u Cirihu, i pritvoreno na zahtev SAD koje su povele pravni postupak protiv njih ubog korupcije. Na kraju intervjua, na pitanje o usponu partija desnice u Evropi, od kojih neke podržavaju njegovu politiku, Putin je odgovorio: "U svetu i u evropskim zemljama, uočljive su tektonske promene u javnom mnjenju. I to u pravcu veće odbrane nacionalnih interesa".


Kao na pijaci - Pazaru nuđeno šest bodova i plaćene pripreme za remi sa Radničkim! - Sportske.net\nKao na pijaci - Pazaru nuđeno šest bodova i plaćene pripreme za remi sa Radničkim!\nPotpredsednik fudbalskog kluba Novi Pazar odlučio je da podnese ostavku na tu funkciju a prilikom obrazloženja svoje odluke otvoreno je priznao da mu je nuđeno da "namesti" nedeljnu utakmicu sa Radničkim iz Kragujevca.\nPotpredsednik fudbalskog kluba Novi Pazar Ćerim Šemsović izjavio je danas da je odbio ponudu da namesti utakmicu pretposlednjeg kola Superlige sa Radničkim iz Kragujevca i da je posle 18 godina odlučio da napusti klub.\n"Ovo poslednje što se dogodilo je skandalozno, gde je publika pokušala u više navrata da prekine utakmicu. Imali smo ponudu za nerešeno protiv Radničkog iz Kragujevca, koja je glasila šest bodova plus plaćene pripreme za klub i javno kažem da to nisam prihvatio. Odbio sam, jer takve stvari ne dolaze u obzir", rekao je šemsović radiju Sto plus.\nRadnički je u nedelju pobedio u Novom Pazaru sa 1:0, u pretposlednjem 29. kolu Superlige Srbije i uvećao šanse za opstanak u Superligi Srbije.\n"Želeo sam tu pobedu više od svega, obećao sam i premije igračima. Stajao sam ponosno u loži i na kraju čestitao protivniku pored nezadovoljne publike, jer mi je savest čista", dodao je šemsović.\nNekoliko pristalica Novog Pazara je u više navrata prekidalo utakmicu a u finišu su pokušali da se fizički obračunaju sa Šemsovićem.\n"Nema smisla da trošim energiju, novac i vreme, da zapostavljam porodicu, da bih kraju došao u sukob sa takozvanim navijačima. Nastaviću da pratim utakmice Novog Pazara, a želim da mlađi ljudi nastave stazama uspeha. Ponosan sam na to što sam radio. U Fudbalskom savezu Srbije i među sportskim radnicima u drugim klubovima imam samo prijatelje, to je satisfakcija za sve", rekao je Šemsović.\nOn je istakao da je posle 18 godina, napustio Novi Pazar.\n"Ostavku sam podneo iz više razloga, a za 18 godina sam kao privrednik dao klubu više novca od svih ostalih zajedno. Menjale su se gradske vlasti, bilo je manje ili više podrške, ali su u poslednje četiri godine najviše pomogli. Zajedno smo ostavarili superligaški san, da bi se u godini najvećih uspeha desile priče o nameštanju i puštanju rivala", rekao je on.\nŠemsović je kazao da je tokom sezone bilo optužbi da je želeo da ustupi bodove OFK Beogradu, kada je Novi Pazar slavio na Karaburmi sa 1:0.\n"U stvari, ovu odluku (o ostavci) sam doneo još posle gostovanja OFK Beogradu, gde su bile prozivke da sam ja hteo da pustim, a drugi nisu dali. Takođe, ne mogu da verujem da se na prethodnim utakmicama, dok se borimo za Evropu, skandira protiv uprave. To je, verovatno, sponzorisao neko sa strane, neko kome ne odgovara uspeh. Ako nismo jedinstveni i ako ne žele svi uspeh, onda tu nema berićeta", rekao je Šemsović.


Građanske inicijative: Država Srbija i Euronjuz krše zakon - Dijalog.net\nNaslovna Civilno društvo Građanske inicijative: Država Srbija i Euronjuz krše zakon\nBeograd, 17. avgust 2019. – Građanske inicijative upozorili su novoizabrane članove Evropskog parlamenta, kao i relevantne institucije u Srbiji da ulazak Euronjuza (Euronews) na srpsko medijsko tržište predstavlja flagrantno kršenje domaćeg zakonodavstva koje reguliše tu oblast.\nInicijative su ukazale da ulazak Euronjuza na srpsko medijsko tržište predstavlja i odustajanje od strateškog opredeljenja države Srbije predstavljenog u dve verzije medijske strategije, koje podrazumeva povlačenje države iz vlasničke strukture medija.\n“Kako je Telekom Srbija u vlasništvu Republike Srbije, a Euronjuz trećinu svojih godišnjih prihoda dobija iz budžeta Evropske unije, ovaj process je izuzetno važan, kako za građane Srbije, tako i za građane EU“, ocenile su Građanske inicijative.\nU saopštenju se podseća da prema Zakonu o javnom informisanju i medijima, usvojenom 2014. godine u sklopu seta medijskih zakona, preduzeća u državnom vlasništvu ne smeju da budu vlasnici ili učestvuju u vlasničkoj strukturi medija.\nTakva praksa je, navela je Inicijativa, u suprotnosti i sa ocenama i preporukama Evropske komisije koje su sadržane u Izveštajima o napretku za 2016. i 2018, koji insistiraju na doslednom sprovođenju zakona i jačanju normativnog okvira koji reguliše pitanje transparentnosti vlasništva i nedozvoljenog uticaja države na tržište medija.\nInicijative su dodale da uprkos deklarativnim izjavama zvaničnika Vlade da je neophodna primena postojećih zakona, kao i unapređenje zakonodavstva u oblasti medija definisano u novom draftu Strategije razvoja sistema javnog informisanja u Srbiji do 2023, potez Telekoma Srbija, koji je u državnom vlasništvu, ukazuje na tendencije Vlade Srbije da pojača uticaj i kontrolu u medijskoj sferi.\n“Dugogodišnja borba nezavisnih novinara, kao i domaće i međunarodne medijske scene da se zaustavi kontrola medija u Srbiji biće značajno ugrožena najavom otvaranja Euronjuza“, ocenile su Građanske inicijative.\nOznakeEuronewsEvropski parlamentGrađanske inicijativemediji\nPrethodno Populacija EU do kraja veka biće manja za gotovo 20 miliona ljudi\nSledeće BIRN Srbija: Vlada Srbije ne poboljšava zakonske uslove za porodilje\nTop Tags OCD lokalna samouprava evropske integracije Evropska unija Srbija i Evropska unija Društvo vladavina prava ljudska prava mladi Evropska komisija istraživanje Civilno društvo mediji konkurs Vlada Republike Srbije


Naslovna » Izlasci » Muzika » Koncerti » Hexvessel u klubu Elektropionir\nAh Neša 31. mart 2016. Koncerti Postavite komentar\nBilo je to 2009. godine kada se Met Meknerni (Mat McNerney) doselio u Finsku, pronašao „sebi bliske“ i osnovao Hexvessel. Ovaj bend, jednostavno rečeno, svira psihodeličnu muziku u pravom smislu reči.\nSličniji komuni nego običnom bendu, duh koji ih okružuje evocira viziju grupe pagana severnjaka, koji oživljavaju u Laurel kanjonu, kasnih 60ih; a po zvuku je pre obrnuto – Džoni Mičel (Joni Mitchell) i The Doors, oslobođeni u finskoj divljini (po svoj prilici intoksikovani, pod „ponoćnim suncem“).\nU januaru 2016. bend objavljuje i treći studijski album. Rad, za koji Met kaže da je njegov najličniji do sad. Ulazeći u sledeću fazu, dublje u misterije i čuda žvota, ljubavi i smrti – pitanje je na kraju prepušteno slušaocu i u ovom slučaju – posetiocu beogradskog koncerta.\nUlaznice su u prodaji preko sistema Eventim, Gigstix, DD Tickets, Ljubavnica kafe (Balkanska 19), kao i u Felix (TC Sremska) i Žila šopu (Čumićevo sokače). Cena karte u pretrodaji je 600 RSD, dok će na dan koncerta iznositi 800 RSD. (danubeogradu.rs)\nTagovihexvessel klub elektropionir koncerti muzika psihodelija rock\nPrethodni DKSG: Omaž Draganu Nikoliću\nSledeći Sava centar: Predstava „Izuj se“, 4. aprila


Grubišić:CG mora postati prva sledeća članica EU\nTanjug 15. januara 2020. 14:38\nPODGORICA – Hrvatska će se boriti za svoje susede i njihovu što skoriju perspektivu članstva u Evropskoj uniji (EU), poručio je danas ambasador te države u Crnoj Gori, Veselko Grubišić, navodeći da je Crna Gora lider u tom procesu i da mora postati prva sledeća članica.\nGrubišić je u Podgorici predstavio prioritete hrvatskog predsedavanja Savetom EU.\n„Hrvatska svoje članstvo ne želi da koristi samo za sebe, nego i za svoje susedstvo“, istakao je Grubišić, preneo je portal RTCG pozivajući se na agenciju Mina.\nNaveo je da će Hrvatska nastaviti da pomaže sve države u okruženju.\n„Crna Gora je lider u procesu pristupanja i mora postati prva sledeća članica EU. Ni mi, ni vi, nemamo pravo na drugačiji ishod“, istakao je Grubišić.\nHrvatska je predsedavanje Savetom EU preuzela 1. januara, a premijer Duško Marković je tom prilikom ocenio da Crna Gora nije u istoj poziciji kao ostale zemlje regiona koje tek treba da započnu pristupne pregovore, zbog čega, kako je rekao, „verujemo da izmene procesa ne bi trebalo da se primenjuju retroaktivno“.\nMarković je rekao da Crna Gora razume situaciju u kojoj se nalazi Evropska unija.\n„Iako nismo zagovornici ‘menjanja pravila u sred igre’, u određenoj meri, saglasni smo da pregovarački proces treba učiniti konkretnijim i merljivijim, a njegove rezultate jasnijim i vidljivijim kako akterima u procesu pristupanja, tako i svim građanima u Crnoj Gori. Crna Gora nije u istoj poziciji kao ostale zemlje regiona koje tek treba da započnu pregovore, zbog čega verujemo da izmene procesa ne bi trebalo da se primenjuju retroaktivno“, kazao je Marković.\nU osmoj godini pregovaračkog iskustva, kako je poručio, čvrsto stojimo na stanovištu da je pristupanje EU jedina opcija za crnogorsko društvo „iako smo prošlu godinu završili, po prvi put, bez otvaranja poslednjeg preostalog pregovaračkog poglavlja – Poglavlja 8“, rekao je Marković.\nKazao je da će Crna Gora nastaviti da posevećeno ispunjava obaveze iz integracionog procesa.\n„Očekujemo intenziviranje aktivnosti u pravcu otvaranja poslednjeg poglavlja 8 – Konkurencija, kao i zatvaranje onih pregovaračkih poglavlja koja mogu biti spremna u relativno kratkom roku. Npr: poglavlja 3 – Pravo osnivanja preduzeća i sloboda pružanja usluga, 6 – Privredno pravo, 7 – Pravo intelektualne svojine, 10 – Informatičko društvo i mediji, 20 – Preduzetništvo i industrijska politika, 21 – Trans-nacionalne mreže, 28 – Zaštita potrošača i zdravlja i 31 – Vanjska, bezbednosna i odbrambena politika. Naš cilj je da dobijemo Izveštaj o ispunjavanju privremenih merila za poglavlja 23 i 24“, kaže Marković.\nTime bi Crna Gora, smatra on, dobila završne zadatke za usavršavanje sistema vladavine prava, i samim tim ušla u napredniju fazu pregovaračkog procesa koji podrazumeva i privremeno zatvaranje poglavlja.


Djordjević: Stalni profesionalni razvoj zaposlenih u socijalnoj i dečijoj zaštiti (VIDEO)\nBeta 24. oktobra 2019. 13:00\nMinistar za rad, zapošljavanje, boračka i socijalna pitanja Zoran Djordjević danas je izjavio da je strateško opredeljenje Vlade Srbije da obezbedi kontinuirani profesionalni razvoj stručnih i svih drugih radnika u socijalnoj i dečijoj zaštiti kako bi gradjani na najbolji način ostvarili svoja prava.\nOn je na regionalnoj konferenciji „Unapredjenje ljudskih resursa u sistemu socijalne i dečije zaštite“ rekao da se prvi kontakt izmedju gradjana i sistema socijalne zaštite ostvaruje u centrima za socijalni rad i da je proces unapredjivanja stručnog rada započeo upravo u tim mestima.\n„Reforma koju sprovodi resorno ministarstvo podeljena je u četiri faze i treba da nam donese očekivani kvalitet stručnog rada, zasnovan na visokoj kompetentnosti stručnih delatnika koji rade u ovoj, najvažnijoj ustanovi u sistemu socijalne zaštite. Prva faza, koja je uspešno završena, podrazumeva analizu rada centara za socijalni rad i elemenata svakodnevne prakse sa kojom se zaposleni u centrima suočavaju“, rekao je ministar.\nPo njegovim rečima, ministarstvo, zajedno sa partnerima iz Ujedinjenih nacija i Evropske unije, kontinuirano radi i na unapredjenju i implementaciji odgovarajućeg normativnog okvira i modernizaciji sistema socijalne i dečije zaštite kroz usvajanje najviših standarda stručnog rada.\nDirektorka UNICEF-a Regina De Dominicis istakla je da su postignuti veliki i značajni uspesi u oblasti socijalne i dečije zaštite u Srbiji, kao i da postoji još prostora za unapredjenje. Ona je ukazala da u svim zemljama regiona još ima dece koja žive u siromaštvu, koja su žrtve nasilja, zanemarivanja i iskorišćavanja, a sve je više i dece migranata.\n„Postojanje dovoljnog broja adekvatno podržanih i kompetentnih ljudskih resursa je noseći stub svakog oblika dečije i socijalne zaštite“, naglasila je Dominicis. Ona je podsetila da se ove godine obeležava 30 godina od usvajanja Konvencije Ujedinjenih nacija o pravima deteta na čije poštovanje su se obavezale sve zemlje, kao i da je Konvencija neraskidivo povezana sa Ciljevima održivog razvoja za koje su se države i vlade obavezale da će ih ostvariti do 2030. godine.\nKonferencija je okupila skoro 200 predstavnika vladinih institucija, akademskih zajednica, stručnjaka i pružalaca usluga u oblasti socijalne i dečije zaštite iz Srbije, Hrvatske, Bosne i Hercegovine, Severne Makedonije i Albanije.


U saopštenju Delegacije EU u BiH navodi se da će ekonomije zapadnog Balkana od 1. januara nastaviti da uživaju pogodnost neograničenog bescarinskog pristupa tržištu EU za gotovo sve proizvode koji dolaze iz ovih država i područja.\nZajedno sa bilateralnim Sporazumom o stabilizaciji i pridruživanju (SSP) potpisanim sa svim zemljama zapadnog Balkana, izuzimajući Kosovo, ove trgovinske povlastice podstiču ekonomsku integraciju sa EU, a time i političku stabilnosti i ekonomski napredak u regionu.\nPosebne trgovinske povlastice trebalo bi da omoguće svim zemljama zapadnog Balkana da još više iskoriste povlašteni trgovinski režim koji donosi više pogodnosti od onoga što je predviđeno u SSP-u.\nEU je prvi put u 2000. uspostavila jedinstven neograničen bescarinski pristup tržištu EU za skoro sve proizvode koji dolaze iz regije zapadnog Balkana, odnosno za Albaniju, BiH, Hrvatsku, Makedoniju, Crnu Goru i Srbiju.\nJedino su vino, šećer, neki goveđi i riblji proizvodi ušli u EU pod preferencijalnim carinskim kvotama kako je ugovoreno SSP. Režim je obnovljen 2005. i isticao je 31. decembra 2010. godine.\nZbog toga je 22. februara prošle godine Evropska komisija predložila produženje režima autonomnih povlastica do 31. decembra 2015. godine.\nEvropski savjet glasao je za prijedlog Komisije 13. oktobra i Savjet EU ga je usvojio 24. novembra prošle godine.\nSniženje carina, prema novoj Uredbi o izmjenama i dopunama Uredbe Evropske komisije, usvojeno je 30. decembra, a primjenjivaće se retroaktivno kako bi izvoznicima omogućilo naknadu za obaveze plaćene u 2011. godini. Srna\nTagovi: evropska unijasarajevotrgovinske povlasticezapadni balkan


Youth Love Festival raspisuje poziv za novu generaciju asistenata! - Asocijacija Srednjoškolaca u BiH\nYouth Love Festival raspisuje poziv za novu generaciju asistenata!\nJako nam je drago što imamo priliku da vas obavijestimo da su izašle prijave za novu generaciju asistenata projekta Youth Love Festival!\nYouth Love Festival je projekat čiji glavni cilj jeste osnivanje lokalnih timova u lokalnim zajednicama gdje sada nema. Projekat je nastao 2019. godine, na inicijativu Lokalnog tima Šamac. Youth Love Festival je do sada osnovao 8 lokalnih timova, gdje su prisustvovali naši asistenti, te vršili monitoring timova.\n– da redovno pohađaju srednju školu na području Bosne i Hercegovine;\n-da su članovi/ice Lokalnog tima ASuBiH-a u mjestu boravka ili školovanja.\nZa prijavu, potrebno je da ispunite sva pitanja aplikacije i pošaljete na mail youthlovefest@gmail.com do 04. novembra, 2020. godine do 23:59 sati.\nAplikaciju možete preuzeti u nastavku : Aplikacija-za-nove-asistente\nZa sva pitanja, stojimo Vam na raspolaganju na Instagram stranici (@youthlovefest), mailu (youthlovefest@gmail.com), te Facebook i Instagram stranici koordinatora našeg projekta, Ismar Ajkunić (Ismar Ajkunic, @ismarr9).\nBudite dio ovog divnog projekta i steknite iskustvo i znanje, te upoznali različite srednjoškolce širom Bosne i Hercegovine!\nSretno svima koji apliciraju od strane Organizacionog tima YLF-a!\nNovije Anketa u sklopu ispitivanja stavova srednjoškolaca o provedbi i uspješnosti inicijative “I kopija vrijedi”\nStarije Protest srednjoškolaca u Goraždu!


Gibonni podržava fondaciju Cure u kampanji "16 dana aktivizma protiv nasilja" - Klix.ba\nBiH Gibonni podržava fondaciju Cure u kampanji "16 dana aktivizma protiv nasilja"\nGibonni podržava fondaciju Cure u kampanji "16 dana aktivizma protiv nasilja"\n6.12.2006. u 12:06\nZlatan Stipišić Gibonni, jedan od najoriginalnijih pjevača i autora hrvatske pop scene te UNICEF-ov ambasador mira za 2003. godinu će tokom svoje posjete Sarajevu i koncerta 7. decembra u "Zetri", kao i koncertne promocije aktuelnog albuma "Unca Fibre", podržati kampanju "16 dana aktivizma protiv nasilja".\nGibonni će danas na pres-konferenciji u "Avaz business centru" uručiti poklon "Fondaciji CURE" kao znak pažnje za sve što je dosad uradila u borbi za pozitivne društvene promjene.\nU toj organizaciji se nadaju da će vlada konačno prepoznati važnost rada na prevenciji i adekvatnom tretmanu osoba koje su preživjele nasilje tako što će planirati svoj rad u toj oblasti, uz budžetska sredstva i to tokom 365 dana u godini.\nGibonni, kao već znani humanista, na ovaj simboličan način pruža važnu podršku globalnoj kampanji "16 dana aktivizma" i odaje priznanje timu "Fondacije CURE" za sve aktivističke napore koje ulažu kao volonteri i entuzijasti.\nKampanja se realizira u skoro 140 zemalja svijeta i traje do 10. decembra.


DNS: Danas sjećanje na nevino nastradale i prognane u "Oluji" - Televizija K3\nNovosti Izbori RS/BiH\nSjećanje na nevino nastradale i prognane u ”Oluji”, na najveće etničko čišćenje devedesetih godina na prostoru bivše Jugoslavije, vječna je opomena našem narodu da se samo sami na sebe možemo osloniti i samo jedni drugim pomoći, kazao je predsjednik DNS-a Nenad Nešić.\n„Za svakog Srbina, a posebno za one porijeklom iz Hrvatske, bolna je činjenica da 250.000 protjeranih, 1.869 poginulih i nestalih, od čega 550 žena, još uvijek čekaju satisfakciju i da bilo koja pravosudna institucija kaže da je to bio zločin i etničko čišćenje. Ne može a da ne boli činjenica da je Haški tribulan oslobodio odgovornosti aktere ovog stravičnog zločina“, istakao je Nešić.\n„Od konstitutivnog naroda, Srbi su u Hrvatskoj postali nacionalna manjina bez osnovnih ljudskih prava, a njihovi domovi nisu obnovljeni. I takva Hrvatska u kojoj nema pravde za žrtve srpskog naroda, a time ni vladavine prava, u kojoj se ne poštuju ljudska prava, u kojoj se povampirilo ustaštvo, postala je članica Evropske unije, a da nije ispunila one osnovne uslove – vladavinu prava i poštovanje ljudskih prava!“, naglašava lider DNS-a.\nSve to, smatra on, govori da se srpski narod prvenstveno mora osloniti na sebe i biti jedinstven, jer je samo jedinstven snažan i može opstati.\n„Našu prošlost ne smijemo zaboraviti, ni ’Oluju’, ni ’Maestral’, ni Jasenovac, Prebilovce i brojna druga stratišta našeg naroda, a sigurnu i prosperitetnu budućnost možemo izgraditi samo ekonomskim i nacionalnim jačanjem naše dvije srpske države – Srbije i Srpske!“, zaključuje Nešić.\nPosted in Novosti, Izbori, RS/BiH\nStrašne eksplozije odjekuju Bejrutom, veliki broj povrijeđenihU Bejrutu poginulo na desetine a povrijeđene stotine ljudi, bolnice pune (VIDEO)


Komisije za saobraćaj: Evo koja će vozila imati prednost u odnosu na vozila funkcionera - Portal 072info\nomisija za saobraćaj i komunikacije Predstavničkog doma Parlamenta BiH danas je u Sarajevu podržala Prijedlog zakona o izmjenama i dopunama Zakona o osnovama bezbjednosti saobraćaja na putevima u BiH, koji je predložio poslanik SBB-a Damir Arnaut, a kojim se predviđa zakonsko regulisanje prednosti vozila hitne pomoći i vatrogasnih vozila u odnosu na vozila pod pratnjom.\n– Davanjem prvenstva vozilima hitne pomoći i vatrogasnim vozilima šalje se bitna poruka da su interesi građana, posebno bolesnika ili onih kojima gori imovina, ispred domaćih i stranih političara u vozilima u pratnji policije – rekao je Arnaut.\nMinistar komunikacija i transporta BiH Ismir Jusko informisao je članove Komisije da ovo ministarstvo podržava ideju predlagača da se zakonom definiše prednost vozila hitne pomoći i vatrogasnih vozila u situacijama kada je to moguće.\n– Međutim, usvajanjem ovog zakonskog prijedloga, bilo bi potrebno izmijeniti niz podzakonskih akata i testove za polaganje vozačkog ispita – rekao je Jusko.\nOn je dodao da je u BiH sazrelo vrijeme za izmjenu zakona o saobraćaju i da Ministarstvo komunikacija i transporta, slijedeći praksu EU, radi na pripremi ovog zakona, prenosi Srna.\nPredsjedavajući Komisije Momčilo Novaković založio se za dosljednu primjenu postojećih propisa.\nČlan Komisije Šemsudin Mehmedović smatra da je riječ o populističkom prijedlogu zakona, te istakao da je posebno pitanje zloupotreba vozila sa svjetlosnom i zvučnom signalizacijom, a da postoji zloupotreba rotacionih svjetala u saobraćaju priznao je i ministar Jusko.\nU raspravi o predloženoj izmjeni i dopuni zakona član Komisije Nikola Lovrinović zatražio je izvinjenje Arnauta što je one koji su ranije zatražili zvaničan stav nadležnog ministarstva o ovom zakonskom prijedlogu optužio da su odgovorni za nečiju smrt.\nS obzirom da je resorni ministar rekao da je u toku priprema novog zakona o bezbjednosti saobraćaja, Lovrinović je ocijenio da Arnaut treba da povuče svoj prijedlog.\nKomisija je podržala izvještaj o radu u prošloj godini Regulatorne komisije za električnu energiju BiH.\nNa današnjoj sjednici konstatovano je da je Regulatorna agencija za komunikacije BiH prilikom predlaganja rang–liste kandidata za člana Upravnog odbora Javnog radio–televizijskog servisa BiH iz reda ostalih ispoštovala proceduru i zakonske odredbe.\nPrijedlog rang–liste, na kojoj je prvi LJubomir Zuber, a drugorangirani Saša Čavrag, biće upućen Predstavničkom domu u dalju parlamentarnu proceduru.


ŽRK Budućnost - ''Pobjedom se odužiti navijačima''\nBudućnost želi da protiv Larvika odigra dobar meč i pobjedom se oduži navijačima za podršku u prethodnim duelima, kazao je trener Dragan Adžić uoči duela protiv norveškog tima u posljednjem, šestom kolu grupne faze Lige šampiona. Plasman u glavnu rundu je osiguran pobjedom protiv Odenzea u prethodnom kolu, u narednu rundu prenosi se šest od mogućih osam bodova, ali ''plave'' žele da se revanširaju norveškom timu (poraz u prvom duelu 23:22) i na najljepši način zaokruže prvi dio sezone, a uoči predstojećeg Evropskog prvenstva u Francuskoj.\nNorveški tim dobio je prvi međusobni duel (23:22) koji je odigran 13. oktobra.\n''Plave'' su u dosadašnjem dijelu takmičenja upisale tri pobjede (dvije protiv Odenzea i jednu protiv Meca) i osigurale plasman u glavnu rundu sa šest od mogućih osam bodova.\nLarvik je posljednji na tabeli grupe A sa samo dva boda (pobjeda protiv Budućnosti) i bez šansi je za prolaz u narednu rundu.\nAdžić je kazao da Larvik sa onim što je do sada pokazao, posebno protiv Budućnosti, traži oprez i poštovanje.\n"Vjerujem da će Larvik biti pravi motiv za nas, da odigramo dobar meč, nastavimo da rastemo kao ekipa i podižemo individulnu formu kod nekih igračica. Vjerujem da ćemo se na pravi način odužiti publici, koja nam je protiv Meca, ali i Odenzea, puno pomogla i zaslužila da vidi Budućnost sa dobrom energijom", kazao je Adžić na konferenciji za novinare.\nAdžić je naglasio da je poraz u Larviku bio koristan, navodeći da su njegove izabranice iz njega izvukle prave poruke.\n"Taj poraz bio je preketnica. Ušli smo u meč malo potcijenivši Larvik i ta greška koštala nas je poraza. To iskustvo dalo nam je novu energiju, zbližilo nas. Odnos djevojaka i učinak nakon tog meča daje na značaju tom porazu, iako se zbog plasmana Larvika neće računati", kazao je Adžić.\nAdžić je istakao da je Meri Molid kvalitetna igračica, ali da je njen dobar učinak omogućilo lošije izdanje i slabosti Budućnosti.\nLarvik Dragan Adžić


Koroman: Cenim Klea, ali Srbija ima kvalitetne špiceve\nPrvotimac Crvene zvezde Ognjen Koroman ne podržava inicijativu da Kleo zaigra za reprezentaciju Srbije.\nKoroman je u razgovoru za "Sport" rekao da ceni Brazilca, ali je istakao da bi Srbija trebalo da se osloni na svoje talente.\n"Kleo je kvalitetan igrač i odličan momak, ali cela situacija napravljena je više marketinški kako bi se iskoristila situacija i rezultati Partizana. Srbija ima dosta kvalitetnih špiceva, trebalo bi da se oslanja na svoje talente, a ne da popunjava mesta sa Brazilcem", rekao je Koroman i dodao da bi prvi poželeo sreću napadaču Partizana ako bi on ipak zaigrao za Srbiju.\nVezista Crvene zvezde je rekao da boje reprezentacije treba da brane "oni koji ovu zemlju doživljavaju kao svoju".\n"Ne umanjujući profesionalnost stranaca, jednu dimenziju ima kada Srbin nosi dres, a sasvim drugu kada ga obuče stranac. Mi naš dres nosimo u srcu i zato verujem da za Srbiju treba da igraju Srbi i oni koji ovu zemlju doživljavaju kao svoju", rekao je Koroman i istakao da ne želi da ga ljudi drugih nacionalnosti zbog ovih reči smatraju nacionalistom.


24sata.info - Počela Evropska noć istraživača 2017: Ulaganje u nauku je dugoročno ulaganje u budućnost mladih\nAutor T. C. 29. 09. 2017. • 19:00\nManifestaciju je otvorio zamjenik šefa Delegacije Evropske unije u BiH Khaldoun Sinno koji je kazao da je nauka nešto što svi trebaju slaviti te da večerašnja noć treba biti posvećena slavlju i zabavi.\n- Ako se budete zanimali za istraživanje, to je dugoročno ulaganje u budućnost svih mladih naraštaja koji su večeras ovdje - poručio je.\nDodao je da je Evropska unija itekako zainteresirana za saradnju te da imaju različite otvorene programe na koje mogu aplicirati svi zainteresirani iz BiH.\n- Budite naučnice, računamo na vas - zaključio je Sinno.\nPomoćnica ministra civilnih poslova BiH Biljana Čamur Veselinović kazala je da je to ministarstvo osiguralo učešće BiH u programima Evropske unije namijenjenih nauci i istraživanju.\n- Preduzimamo potrebne aktivnosti da se osigura plaćanje ulazne karte za članstvo u ovim programima kako bi ti fondovi bili dostupni našim naučno-istraživačkim institucijama - pojasnila je.\nPristupajući ovim programima, dodala je ona, BiH je i zvanično dio evropskog istraživačkog prostora te ima obaveze i prava jednaka kao sve druge organizacije iz zemalja članica EU.\n- Vjerujemo da ulaganjem u nauku, ulažemo u budućnost - zaključila je.\nPosjetioci između ostalog, mogu vidjeti takmičenje srednjih škola za najbolji naučno-istraživački rad, Sajam nauke i tehnologije, prezentaciju vatrogasnog vozila, posmatrati Sunce i sunčeve pjege kroz teleskop, učestvovati u velikom broju radionica i još mnogo toga.\nManifestacija "Evropska noć istraživača BiH 2017" večeras će biti održana u šest gradova BiH - Sarajevu, Banjoj Luci, Mostaru, Bijeljini, Goraždu i Travniku, a ove godine slogan joj je "Kreiramo bolje sutra".\nPokrenuta je 2005. pod pokroviteljstvom FP7 programa Evropske unije i obilježava se u sve više gradova Evrope, pa je tako prošle, 2016. održana u više od 300 evropskih gradova u kojima je više od milion građana slavilo nauku u jednoj noći.


TRANSPARENTNOST SRBIJA: JAVNA PREDUZEĆA VODE PARTIJSKI DILETANTI\nU čak 28 od 30 javnih preduzeća u Srbiji bilo je nepravilnosti prilikom izbora direktora, dok u 29 od 30 nadzornih odbora posmatranih javnih preduzeća sede članovi sumnjive kompetentnosti, pokalo je istraživanje čije rezultate je danas predstavila organizacija Transparentnost Srbija (TS).\nGlavni cilj Zakona o javnim preduzećima, donetog prošle godine – departizacija i profesionalizacija upravljanja javnim preduzećima u Srbiji – nije ostvaren, rečeno je na konferenciji za novinare u Medija centru, na kojoj je predstavljeno istraživanje: Politički uticaj na javna preduzeća.\nIako je zakonski rok za završetak konkursa za direktore javnih preduzeća istekao 4. marta 2017. do danas na čelu gotovo svih republičkih javnih preduzeća imamo vršioce dužnosti, rekao je autor istraživanja Zlatko Minić.\nA, na lokalu su uglavnom direktori izabrani pre donošenja zakona, 2013. uz jasno vidljivu stranačku pripadnost i podršku, nalaz je istraživanja koje je pratilo 30 javnih preduzeća – 13 republičkih, dva pokrajinska i 15 lokalnih.\nPrema Minićevim rečima, istraživanje je obuhvatilo i odnos medija prema javnim preduzećima i utvrdilo slučajeve da su pojedini mediji u ugovorima sa njima prihvatali ponižavajuće obaveze praćenja aktivnosti JP.\nNetransparentna su i trošenja novca javnih preduzeća za sponzorstva i donatorstva.\nProgramski direktor Transparentnosti Nemanja Nenadić ukazao je da su na centralnom nivou gotovo svi direktori u v.d. statusu.\nPreporuka je da se ne samo ograniči v.d. stanje već da se zakonski ograniči period od razrešenja direktora do kraja konkursa za novog.\nSad imamo situaciju da za konkurse, čak i kad se raspišu, nema nikakvog roka za izbor kandidata, već se sve razvlači u nedogled bez ikakvih posledica, naglasio je Nenadić i kao najgoru posledicu istakao što se zbog toga potencijalno najbolji kandidati ni ne javljaju na konkurse za direktore javnih preduzeća.\nOn je pozvao osnivače – vladu i skupštine gradova i opština da preispitaju odluke o imenovanju članova Nadzornih odbora i da ih smene tamo gde nisu ispunili uslove.\nPredsednik Transparentnosti Vladimir Goati zaključio je da ispada da javna preduzeća rade nejavno, kako je rekao – misteriozno.\n“U ta preduzeća partije šalju svoje, po pravilu, diletante da se unosno zapošljavaju i to na vrhu hijerarhije, čak čitave grupe. Meni se čini da to što su rezultati javnih preduzeća slabi, nije nikakav incident, već nešto što se egzaktno može proveriti”, rekao je Goati.\nUpišite tekst * five × = fifteen


Subota, 8. novembar 2008. - Ponedeljak, 22. decembar 2008.\nNarodna skupština usvojila je sledeći dnevni red :\n1. Predlog zakona o uređenju sudova\n2. Predlog zakona o sudijama\n3. Predlog zakona o Visokom savetu sudstva\n4. Predlog zakona o javnom tužilaštvu\n5. Predlog zakona o Državnom veću tužilaca\n6. Predlog zakona o sedištima i područjima sudova i javnih tužilaštava\n7. Predlog zakona o izmenama i dopunama Zakona o prekršajima\n8. Predlog zakona o javnim nabavkama\n9. Predlog zakona o izmenama i dopunama Zakona o osiguranju depozita\n10. Predlog zakona o izmeni i dopuni Zakona o Agenciji za osiguranje depozita\n11. Predlog zakona o izmenama i dopunama Zakona o stečaju i likvidaciji banaka\ni društava za osiguranje\n12. Predlog zakona o izmeni Zakona o putnim ispravama\n13. Predlog zakona o izmenama i dopunama Zakona o državnim službenicima\n14. Predlog zakona o udruženjima\nPošto je utvrđen dnevni red, narodni poslanici SRS i DSS-NS su protestovali što u dnevni red nije uvrštena njihova inicijativa za izglasavanje nepoverenja Vladi, ukazujući pritom na kršenje Ustava i povrede Poslovnika.\nPredsednica Narodne skupštine je podsetila da je Treća sednica sazvana 31. oktobra i da će se ova inicijativa naći na prvoj narednoj sednici.\nDrugog dana rada, 11. novembra, Narodna skupština započela je zajednički načelni pretres o Predlogu zakona o uređenju sudova, Predlogu zakona o sedištima i područjima sudova i javnih tužilaštava i Predlogu zakona o izmenama i dopunama Zakona o prekršajima.\nPredložena zakonska rešenja narodnim poslanicima predstavila je ministarka pravde Snežana Malović. Obrazlažući predloge zakona, ministarka Malović istakla je da navedeni zakoni predstavljaju usklađivanje zakona iz ove oblasti sa odredbama Ustava Republike Srbije, ali i da donose nova rešenja, koja će dovesti do suštinske reforme pravosudnih organa i doprineti povećanju njihove efikasnosti i poboljšanju kvaliteta njihovog rada.\nU nastavku rada, predsednica Narodne skupštine prof. dr Slavica Đukić-Dejanović obavestila je narodne poslanike da će narodni poslanik Vladan Batić ubuduće u radu Narodne skupštine učestvovati i nastupati kao samostalni poslanik Demohrišćanske stranke Srbije. Pored rasprave po tačkama dnevnog reda, narodni poslanici su ukazivali i na povrede Poslovnika.\nDo kraja dana Narodna skupština je okončala zajednički načelni pretres o predlozima zakona o o uređenju sudova, o sedištima i područjima sudova i javnih tužilaštava i o izmenama i dopunama Zakona o prekršajima.\nU nastavku Treće sednice Drugog redovnog zasedanja,12.novembra, Narodna skupština započela je zajednički načelni pretres o Predlogu zakona o sudijama i Predlogu zakona o Visokom savetu sudstva.\nPredložena zakonska rešenja narodnim poslanicima predstavila je ministarka pravde Snežana Malović. Obrazlažući predloge zakona, ministarka Malović istakla je da navedeni zakoni, sa jedne strane, predstavljaju usklađivanje zakona iz ove oblasti sa odredbama Ustava Republike Srbije, a sa druge strane donose nova rešenja koja će dovesti do značajne reforme pravosudnih organa i doprineti povećanju njihove efikasnosti i poboljšanju kvaliteta njihovog rada, uz proklamovano načelo nezavisnosti sudova i sudija.\nU nastavku rada, pored rasprave po tačkama dnevnog reda, narodni poslanici su ukazivali i na povrede Poslovnika.\nDo kraja dana Narodna skupština obavila je zajednički načelni pretres o o Predlogu zakona o sudijama i Predlogu zakona o Visokom savetu sudstva.\nČetvrtog dana rada, 13. novembra, Narodna skupština započela je zajednički načelni pretres o Predlogu zakona o javnom tužilaštvu i Predlogu zakona o Državnom veću tužilaca.\nObrazlažući ove zakone, ministarka pravde Snežana Malović je rekla da predložena rešenja predstavljaju osnovu za borbu protiv kriminala i da doprinose efikasnosti i kvalitetu pravosudnih organa. Predviđa se postojanje više vrsta tužilaštava, hijerarhija, kao i vrednovanje i disciplinska odgovornost tužilaca i njihovih zamenika. Predloženo je da javnog tužioca bira skupština, na predlog vlade koji upućuje Državno veće tužilaca je. Državno veće tužilaca je, kako je istakla, novi organ u pravnom sistemu koji će predlagati obim budžetskih sredstava i samostalno ih raspoređivati i to će biti nezavisan i samostalan organ koji će obezbeđivati nezavisnost tužioca.\nNarodna skupština je u toku prepodnevnog rada zaključila zajednički načelni pretres o Predlogu zakona o javnom tužilaštvu i Predlogu zakona o Državnom veću tužilaca.\nU popodnevnom delu sednice Narodna skupština započela je načelnu raspravu o Predlogu zakona o javnim nabavkama.\nPored rasprave o tačkama dnevnog reda, narodni poslanici su ukazivali i na povrede Poslovnika.\nU nastavku Treće sednice Drugog redovnog zasedanja, 14. novembra, tokom prepodneva, Narodna skupština završila je načelni pretres o Predlogu zakona o javnim nabavkama.\nU popodnevnom delu sednice, Narodna skupština započela je zajednički načelni pretres o predlozima zakona o izmenama i dopunama Zakona o osiguranju depozita, Zakona o Agenciji za osiguranje depozita i Zakona o stečaju i likvidaciji banaka i društava za osiguranje.\nObrazlažući izmene i dopune zakona, ministarka finansija Diana Dragutinović istakla je da su one odgovor države na finansijsku krizu, čije posledice već počinju da se osećaju i u našoj zemlji. Radi ublažavanja efekata svetske finansijske krize Vlada Srbije je, u saradnji sa Narodnom bankom Srbije,predložila izmene Zakona o osiguranju depozita kojima se predviđa povećanje nivoa osiguranih depozita sa tri hiljade na 50 hiljada evra po štednom ulogu u jednoj banci. Osigurani iznos depozita odnosi se i na fizička lica i na preduzetnike, kao i na mala i srednja preduzeća, što će doprineti finansijskoj stabilnosti na tržištu i jačanju poverenja u bankarski sistem.Predložene mere odnose se na celokupan finansijski sektor i za njihovo sprovođenje obezbeđena su sredstava, navela je ministarka finansija i naglasila da su iste mere preduzele i države Evropske unije, kao i zemlje u našem okruženju.\nU raspravi o predloženim zakonima čula su se mišljenja da je povećanje garancija za depozite potrebna, ali zakasnela mera za smanjenje uticaja svetske finansijske krize. Takođe, iznete su i ocene da će ove mere doprineti ublažavanju finansijske krize i podizanju poverenja građana u bankarski sistem.\nU nastavku rada, Narodna skupština obavila je zajednički načelni pretres o predlozima zakona o izmenama i dopunama Zakona o osiguranju depozita, Zakona o Agenciji za osiguranje depozita i zakona o stečaju i likvidaciji banaka i društava za osiguranje.\nŠestog dana rada, 18. novembra, Narodna skupština obavila je načelni pretres o Predlogu zakona o izmeni zakona o putnim ispravama.\nPredloženo zakonsko rešenje narodnim poslanicima obrazložio je predstavnik predlagača Ivica Dačić, prvi potpredsednik, zamenik predsednika Vlade i ministar unutrašnjih poslova, istakavši da se Predlogom zakona o izmeni člana 53. važećeg Zakona o putnim ispravama predviđa promena roka važenja putnih isprava do kraja 2009. godine.\nU nastavku rada, pored rasprave po tački dnevnog reda, narodni poslanici su ukazivali i na povrede Poslovnika.\nU popodnevnom delu sednice, Narodna skupština započela je načelni pretres o Predlogu zakona o izmenama i dopunama Zakona o državnim službenicima. Obrazlažući izmene i dopune zakona , predstavnik predlagača, ministar za državnu upravu i lokalnu samoupravu Milan Marković je rekao da se predloženim izmenama produžava rok za sprovođenje javnih konkursa radi postavljenja državnih službenika na položaje do 31. decembra 2009. godine. Ukoliko se usvoje izmene i dopune, Zaštitinik građana će biti ovlašćen da predloži razrešenje državnog službenika koji ne štiti interese građana i time će se ojačati pozicija Zaštitinika građana, ali i Poverenika za informacije od javnog zanačaja.\nDo kraja dana Narodna skupština je zaključila je načelni pretres o Predlogu zakona o izmenama i dopunama Zakona o državnim službenicima.\nSedmog dana rada, 19. novembra, Narodna skupština započela je načelni pretres o Predlogu zakona o udruženjima.\nPredlog zakona narodnim poslanicima predstavio je ministar za državnu upravu i lokalnu samoupravu Milan Marković, naglasivši da se još od 2001. godine intenzivno radi na izradi ovog zakona koji se tek sada našao pred narodnim poslanicima. On je naveo da razlozi za donošenje zakona o udruženjima leže u šarolikosti i međusobnoj neusaglašenosti pravnog okvira koji uređuje oblast ostvarivanja slobode udruživanja. Donošenjem ovog zakona menja se stari zakonski okvir, usaglašavaju odredbe zakona sa Ustavom Republike Srbije i odredbama Evropske konvencije za zaštitu ljudskih prava i osnovnih sloboda, koju je naša zemlja ratifikovala 2003. godine. Predloženi zakon na celovit način uređuje položaj i delovanje domaćih i stranih udruženja koja će se ubuduće registrovati kod Ministarstva za državnu upravu i lokalnu samoupravu, a odredbe zakona kojima se uređuje položaj i delovanje stranih udruženja bitno olakšati i podstaći njihov rad. Tokom rasprave narodni poslanici su, pored rasprave o Predlogu zakona u načelu, ukazivali i na povrede Poslovnika. Do kraja dana Narodna skupština okončala je načelni pretres o Predlogu zakona o udruženjima.\nOsmog dana rada, 20. novembra, Narodna skupština započela je pretres u pojedinostima o Predlogu zakona o uređenju sudova.\nTokom rasprave narodni poslanici su, pored rasprave o Predlogu zakona u načelu, ukazivali i na povrede Poslovnika. Do kraja dana Narodna skupština vodila je pretres u pojedinostima o Predlogu zakona o uređenju sudova.\nU nastavku Treće sednice Drugog redovnog zasedanja Narodne skupštine Republike Srbije, 24. novembra, završena je rasprava u pojedinostima o Predlogu zakona o uređenju sudova, započeta na sednici 20. novembra.\nNarodna skupština je zatim počela pretres u pojedinostima o Predlogu zakona o sudijama. Tokom rasprave, narodni poslanici ukazivali su i na povrede Poslovnika.\nDesetog dana rada, 25. novembra, Narodna skupština nastavila je pretres u pojedinostima o Predlogu zakona o sudijama.\nTokom dana, pored rasprave amandmanima, narodni poslanici ukazivali su na povrede Poslovnika i postavljali pitanja o poslovanju rukovodstva JP Aerodrom ''Nikola Tesla''.\nJedanaestog dana rada, 26. novembra, narodni poslanici nastavili su pretres u pojedinostima o Predlogu zakona o sudijama.\nPre nastavka pretresa u pojedinostima, narodni poslanici ukazivali su na povredu Poslovnika, postavljali pitanja i tražili obaveštenja.\nPredsednica Narodne skupštine prof. dr Slavica Đukić-Dejanović obavestila je narodne poslanike da će Vlada Republike Srbije, povodom navoda koji postoje u javnosti o visini zarada i bonusa koji su isplaćivani ili se isplaćuju u javnim preduzećima, izvršiti analizu ukupnih primanja organa poslovanja u javnim preduzećima kako bi utvrdila da li su ta primanja određena i isplaćena u skladu sa pozitivnim propisima, kao i ostale okolnosti vezane za isplate navedenih primanja. Narodni poslanici nastavili su da postavljaju pitanja i pokreću teme mimo dnevnog reda. Predsednica Narodne skupštine obavestila je narodne poslanikeda određuje pauzu radi konsultacija sa šefovima poslaničkih grupa.\nU popodnevnom delu sednice,narodni poslanici nastavili supretres u pojedinostima po drugoj tački dnevnog reda i da ukazuju na povredu Poslovnika.\nDvanaestog dana rada, 27. novembra, pre nastavka pretresa u pojedinostima o Predlogu zakona o sudijama,\npredsednica Narodne skupštine obavestila je narodne poslanike da je pozvala da sednici prisustvuju studenti i profesori Fakulteta političkih nauka rimskog univerziteta „La Sapienca“, koji borave u poseti Narodnoj skupštini Republike Srbije.\nPre rasprave o amandmanima, narodni poslanici su ukazivali na povrede Poslovnika, tražeći da budžetska inspekcija ispita poslovanje rukovodstva JP Aerodrom „Nikola Tesla“, kao i poslovanje ostalih javnih preduzeća, tako da je predsednica Đukić-Dejanović zakazala konsultacije šefova poslaničkih grupa i odredila pauzu.\nU nastavku rada, predsednica Narodne skupštine obavestila je narodne poslanike da je sa šefovima poslaničkih grupa dogovoreno da se od Vlade Srbije zatraži formalan odgovor na pitanja koja su postavljali narodni poslanici, zbog čega je produžena pauza u radu Narodne skupštine.\nNakon pauze, predsednica Narodne skupštine obavestila je narodne poslanike da će blagovremeno biti obavešteni o održavanju Četvrte sednice Drugog redovnog zasedanja Narodne skupštine zakazane za petak, 28. novembar 2008. godine, sa početkom u 10 časova.\nPredsednica Đukić-Dejanović pročitala je narodnim poslanicima obaveštenje Vlade Srbije, u vezi sa njihovom zahtevom da Vlada preko svojih nadležnih institucija izvrši nadzor i kontrolu poslovanja javnih preduzeća čiji je osnivač Republika Srbija i drugih institucija osnovanih od strane Vlade, u kojem se navodi da će Vlada Republike Srbije redovno izveštavati Narodnu skupštinu o preduzetim merama.\nNakon obaveštenja, Narodna skupština nastavila je raspravu u pojedinostima i do kraja dana okončala raspravu u pojedinostima o Predlogu zakona o sudijama.\nTrinaestog dana rada, 28. novembra, Narodna skupština započela je pretres u pojedinostima o Predlogu zakona o Visokom savetu sudstva.\nTokom dana, narodni poslanici su u raspravi pokrenuli i pitanja budžeta za 2009. godinu, poskupljenja lekova i Euleksa, kao i poslaničkih mandata.\nDo kraja dana Narodna skupština zaključila je pretres u pojedinostima o Predlogu zakona o Visokom savetu sudstva.\nU nastavku Treće sednice Drugog redovnog zasedanja Narodne skupštine, 1. decembra, narodni poslanici razmatrali su amandmane na Predlog zakona o javnom tužilaštvu. U raspravi je bilo reči i o budžetu, javnim preduzećima i Državnoj revizorskoj instituciji koja treba da kontroliše njihovo poslovanje, kao i o drugim pitanjima.\nVeći deo sednice narodni poslanici ukazivali su na povrede poslovnika.\nDo kraja dana Narodna skupština završila je pretres u pojedinostima o Predlogu zakona o javnom tužilaštvu.\nPetnaestog dana rada, 2. decembra, Narodna skupština obavila je pretres u pojedinostima o Predlogu zakona o Državnom veću tužilaca.\nU nastavku rada, Narodna skupština započela je pretres u pojedinostima o Predlogu zakona o sedištima i područjima sudova i javnih tužilaštava.\nPored rasprave po tačkama dnevnog reda, narodni poslanici su ukazivali i na povrede Poslovnika.\nŠesnaestog dana rada, 3. decembra, Narodna skupština nastavila je raspravu u pojedinostima o Predlogu zakona o sedištima i područjima sudova i javnih tužilaštava.\nDo kraja dana narodni poslanici vodili su raspravu u pojedinostima o Predlogu ovog zakona i ukazivali na povrede Poslovnika.\nSedamnaestog dana rada, 4. decembra, narodni poslanici su, pre nastavka pretresa u pojedinostima o Predlogu zakona o sedištima i područjima sudova i javnih tužilaštava, vodili raspravu mimo dnevnog reda. Pošto su se javljali po Poslovniku i, osim o pretresu kuće sina haškog optuženika Ratka Mladića, raspravljali o budžetu za 2009. godinu i drugim pitanjima, predsednica Skupštine Srbije Slavica Đukić-Dejanović odredila je prepodnevnu pauzu. Nakon toga nastavljen je pretres u pojedinostima o Predlogu zakona o sedištima i područjima sudova i javnih tužilaštava.\nU popodnevnom delu sednice i do kraja dana narodni poslanici vodili su raspravu u pojedinostima o Predlogu ovog zakona i dalje ukazivali na povrede Poslovnika.\nOsamnaestog dana rada, 5. decembra, narodni poslanici nastavili su pretres u pojedinostima o Predlogu zakona o sedištima i područjima sudova i javnih tužilaštava.\nPredsednica Narodne skupštine Slavica Đukić-Dejanović obavestila je narodne poslanike da je povodom smrti patrijarha ruskog Aleksija Drugog, u ime Narodne skupštine i u svoje ime, uputila telegram saučešća predsedniku Državne dume Ruske Federacije Borisu Grizlovu.\nU raspravi, koja je vođena mimo dnevnog reda, zatraženo je od Vlade da obelodani detalje energetskog sporazuma sa Rusijom, kao i da se tim povodom održi sednica Odbora za industriju. Među zahtevima koji su ponavljani u raspravi bio je i taj da se Predlog zakona o sedištima i područjima sudova i javnih tužilaštava povuče iz procedure.\nPored rasprave o amandmanima, narodni poslanici nastavili su da ukazuju i na povrede Poslovnika.\nU nastavku Treće sednice Drugog redovnog zasedanja Narodne skupštine, 8. decembra, narodni poslanici nastavili su pretres u pojedinostima o Predlogu zakona o sedištima i područjima sudova i javnih tužilaštava.\nDo kraja dana narodni poslanici su vodili raspravu u pojedinostima o Predlogu ovog zakona i ukazivali na povrede Poslovnika.\nDvadesetog dana rada, 9. decembra, Narodna skupština nastavila je raspravu u pojedinostima o Predlogu zakona o sedištima i područjima sudova i javnih tužilaštava.\nU prepodnevnom delu rada, a pre početka rasprave po amandmanima podnetim na ovaj Predlog zakona, narodni poslanici ukazivali su na povrede Poslovnika, kritikujući razmeštanje Misije EULEKS na teritoriji Kosova i Metohije.\nPošto ni u popodnevnom delu rada, nakon konsultacija predsednice Narodne skupštine sa predsednicima poslaničkih grupa, narodni poslanici nisu nastavili raspravu o amandmanima na Predlog zakona o sedištima i područjima sudova i javnih tužilaštava, predsednica Narodne skupštine prekinula je rad.\nDvadesetprvog dana rada, 10. decembra, Narodna skupština nastavila je pretres u pojedinostima o Predlogu zakona o sedištima i područjima sudova i javnih tužilaštava.\nNa početku rada, narodni poslanici ponovo su ukazivali na povrede Poslovnika, vraćajući se na pitanje razmeštanja Misije EULEKS na teritoriji Kosova i Metohije.\nU prepodnevnom delu rada, Narodna skupština je, na predlog Administrativnog odbora, konstatovala da je prestao mandat, pre isteka vremena na koji je izabran, narodnom poslaniku Milovanu Markoviću, sa Izborne liste Za evropsku Srbiju. Predsednica Narodne skupštine je najavila da će se, saglasno Zakonu o izboru narodnih poslanika, izvršiti popunjavanje upražnjenog poslaničkog mesta.\nDo kraja dana, Narodna skupština zaključila je pretres u pojedinostima o Predlogu zakona o sedištima i područjima sudova i javnih tužilaštava.\nNa početku rada, 11. decembra, predsednica Narodne skupštine Slavica Đukić-Dejanović je, na predlog narodnih poslanika, sazvala sednicu Odbora za Kosovo i Metohiju u pauzi zasedanja, sa jednom tačkom dnevnog reda, a to je izbor predsednika i zamenika predsednika Odbora.\nNarodna skupština je zatim obavila pretres u pojedinostima o Predlogu zakona o izmenama i dopunama Zakona o prekršajima, čime je okončana rasprava u pojedinostima o setu pravosudnih zakona.\nMinistarka pravde Snežana Malović istakla je tim povodom da će njihovim donošenjem biti izvršena sveobuhvatna reforma pravosuđa. Ona je rekla da će Predlogom zakona o budžetu za 2009. godinu biti obezbeđeno dovoljno sredstava za sprovođenje zakona i uspostavljanje nove mreže pravosudnih organa.\nTokom sednice, a na osnovu izveštaja Republičke izborne komisije i Administrativnog odbora, Narodna skupština konstatovala je potvrđivanje mandata narodnom poslaniku Milanu Uroševiću, sa Izborne liste Za evropsku Srbiju-Boris Tadić.\nU nastavku rada, Narodna skupština započela je pretres u pojedinostima o Predlogu zakona o javnim nabavkama, ali je tokom ove rasprave bilo dosata ukazivanja na povrede Poslovnika. U raspravi je najviše reči bilo o realizaciji sporazuma između vlada Srbije i Rusije u oblasti naftne i gasne privrede. Narodni poslanici su zatražili da se sazove sednica nadležnih odbora za industriju i za privatizaciju kako bi se razmotrila informacija o toku pregovora o realizaciji tog sporazuma.\nPredsednica Đukić-Dejanović obavestila je Narodnu skupštinu da je sednica dva odbora sazvana za 12. decembar.\nDvadesettrećeg dana rada, 12. decembra, narodni poslanici nastavili su pretres u pojedinostima o Predlogu zakona o javnim nabavkama. Pored rasprave o amandmanima, narodni poslanici ukazivali su i na povrede Poslovnika.\nDo kraja dana, Narodna skupština zaključila je pretres u pojedinostima o Predlogu zakona o javnim nabavkama.\nDvadesetčetvrtog dana rada, 13. decembra, Narodna skupština započela je pretres Predloga zakona o izmenama i dopunama Zakona o osiguranju depozita u pojedinostima.\nNa samom početku rasprave o amandmanima podnetim na Predlog ovog zakona, narodni poslanici su počeli da ukazuju na povrede Poslovnika, zbog čega je predsednica Narodne skupštine odredila pauzu radi konsultacija sa predsednicima poslaničkih grupa o daljem toku sednice Narodne skupštine.\nPošto ni nakon konsultacija narodni poslanici nisu raspravljali po dnevnom redu, predsednica Narodne skupštine prekinula je sednicu.\nDvadesetpetog dana rada, 15. decembra, Narodna skupština nastavila je rad po dnevnom redu i prešla na pretres u pojedinostima o Predlogu zakona o izmenama i dopunama Zakona o osiguranju depozita.\nPošto je završena rasprava o amandmanima na Predlog ovog zakona, Narodna skupština je popodnevni rad nastavila pretresom Predloga zakona o izmeni i dopuni Zakona o Agenciji za osiguranje depozita u pojedinostima.\nNa kraju rasprave o amandmanima na Predlog ovog zakona, za reč se javila ministarka finansija Diana Dragutinović koja je, odgovarajući na poslanička pitanja, rekla da je u osnovi Zakona o zaštiti depozita zaštita malih štediša, a da je finansijska kriza uticala da se u izvesnoj meri promeni osnovna namena tog propisa. Ona je istakla da bi, ukoliko Zakon ne bi bio promenjen, njime bili zaštićeni samio oni deponenti gde je država akcionar.\nDvadesetšestog dana rada, 16. decembra, Narodna skupština započela je pretres u pojedinostima o Predlogu zakona o izmenama i dopunama Zakona o stečaju i likvidaciji banaka i društava za osiguranje. Pored rasprave o amandmanima, narodni poslanici ukazivali su i na povrede Poslovnika.\nNa kraju rasprave o amandmanima, ministarka finansija Diana Dragutinović je istakla da predloženim paketom izmena zakona o depozitima država garantuje sigurnost štednje građana. Odgovarajući na primedbe narodnih poslanika, ona je rekla da će, pored predloženih izmena zakona, paket mera u borbi protiv finansijske krize činiti i poreski zakoni i olakšice, kao i različiti oblici intervencije države u privredi. Narodna skupština je, do pauze, završila raspravu u pojedinostima o Predlogu ovog zakona.\nU popodnevnom delu sednice, Narodna skupština obavila je raspravu u pojedinostima o Predlogu zakona o izmeni Zakona o putnim ispravama. Obraćajući se na kraju rasprave narodnim poslanicima, ministar unutrašnjih poslova Ivica Dačić ukazao je na važnost tog zakona i pozvao poslanike da ubrzaju rad na njegovom usvajanju, podsetivši da će zakon stupiti na snagu osmog dana od objavljivanja u “Službenom glasniku.”\nDvadesetsedmog dana rada, 17. decembra, Narodna skupština obavila je pretres u pojedinostima o Predlogu zakona o izmenama i dopunama Zakona o državnim službenicima. Pored rasprave o amandmanima, narodni poslanici ukazivali su i na povrede Poslovnika.\nU toku prepodnevnog rada, Narodna skupština je, na osnovu izveštaja Republičke izborne komisije i Administrativnog odbora, konstatovala potvrđivanje mandata narodnom poslaniku Ljiljani Zdravković, izabranoj sa Izborne liste Za evropsku Srbiju - Boris Tadić.\nPredsednica Narodne skupštine Slavica Đukić- Dejanović obavestila je narodne poslanike da je Vlada, na osnovu člana 143. stav 1. Poslovnika Narodne skupštine Republike Srbije, povukla iz skupštinske procedure predloge zakona i to: Predlog zakona o udruženjima, Predlog zakona o izmenama i dopunama Zakona o krivičnom postupku, Predlog zakona o izmenama i dopunama Zakona o organizaciji i nadležnosti državnih organa u suzbijanju organizovanog kriminala i Predlog zakona o izmenama i dopunama Zakona o parničnom postupku. Predsednica je obavestila narodne poslanike da je početak Četvrte sednice Drugog redovnog zasedanja Narodne skupštine zakazala za četvrtak, 18. decembar 2008. godine, u 10.00 časova.\nU popodnevnom delu rada, predsednica Narodne skupštine odredila je kao Dan za glasanje subotu, 20. decembar 2008. godine sa početkom u 10.00 časova o tačkama Dnevnog rada Treće sednice Drugog redovnog zasedanja.\nU Danu za glasanje, 22. decembra, Narodna skupština obavila je glasanje o 13 tačaka dnevnog reda Treće sednice Drugog redovnog zasedanja Narodne skupštine Republike Srbije u 2008. godini.\nVećinom glasova, Narodna skupština usvojila je u celini sedam zakona iz oblasti pravosuđa: Predlog zakona o uređenju sudova, Predlog zakona o sudijama, Predlog zakona o Visokom savetu sudstva, Predlog zakona o javnom tužilaštvu, Predlog zakona o Državnom veću tužilaca, Predlog zakona o sedištima i područjima sudova i javnih tužilaštava i Predlog zakona o izmenama i dopunama Zakona o prekršajima.\nU nastavku rada, Narodna skupština usvojila je većinom glasova Predlog zakona o javnim nabavkama, Predlog zakona o izmenama i dopunama Zakona o osiguranju depozita, Predlog zakona o izmeni i dopuni Zakona o Agenciji za osiguranje depozita, Predlog zakona o izmenama i dopunama Zakona o stečaju i likvidaciji banaka i društava za osiguranje, Predlog zakona o izmeni Zakona o putnim ispravama i Predlog zakona o izmenama i dopunama Zakona o državnim službenicima.\nU Danu zaglasanje, Narodna skupština je odlučivala o povredama Poslovnika na koje su tokom sednice ukazali narodni poslanici. Narodna skupština je odlučila da ni u jednom slučaju nisu povređeni članovi Poslovnika.\nPošto je Narodna skupština obavila razmatranje svih tačaka dnevnog reda ove sednice i odlučivanje o njima, predsednica Narodne skupštine Slavica Đukić-Dejanović zaključila je Treću sednicu Drugog redovnog zasedanja Narodne skupštine Republike Srbije u 2008. godini.


Delovi za Audi i Porše od sad se proizvode i u Ivanjici: Počela sa radom nemačka kompanija Konig, posao za 350 radnika - Radio Luna\nDelovi za Audi i Porše od sad se proizvode i u Ivanjici: Počela sa radom nemačka kompanija Konig, posao za 350 radnika\nRadio Luna 08/06/2020\nIvanjica – U Ivanjici je počela sa radom nemačka kompanija „Konig metal”, koja se bavi proizvodnjom delova za velike automobilske kuće poput audija i poršea. Fabrika se prostire na pet hiljada kvadratnih metara i biće zaposleno 350 radnika.\n„Ovo je još jedan od nemačkih investitora koji su odlučili da svoj novac ulože u našu zemlju. Dobili smo ozbiljnog i odgovornog partnera, na radost Ivanjičana, ali i cele Srbije. Ovakve investicije su nam jako važne, jer utiču na naš pozitivan ekonomski rast”, izjavila je predsednica Vlade, Ana Brnabić.\nDirektor kompanije „Konig metal”, Hans Jorge, istakao je da posluju širom sveta, ali da nigde nisu dočekani kao u Srbiji i da je baš to jedan od razloga zbog kog su birali Ivanjicu kao opštinu u koju će uložiti svoj novac.\n„Od samog početka imali smo ogromnu podršku Vlade, ispunjeni su svi naši uslovi, kao i u bilo kojoj drugoj zemlji. Privredna klima je odlična i nadamo se da će ova saradnja biti na obostrano zadovoljstvo, i da će biti na ponos i Srbije i Nemačke”, rekao je Jorge.\nJedan od razloga, zašto je odluka pala na ovu opštinu u zapadnoj Srbiji jeste uspešno sprovedena gasifikacija, koja će omogućiti lakše i ekonomičnije poslovanje.\n„Rezultati našeg rada se sada vide, jer u našoj opštini imamo ozbiljnu nemačku kompaniju, koja će zaposliti građane i omogućiti da mladi ne idu u velike gradove, već da ostanu ovde. Veliku zahvalnost dugujemo predsedniku države i Vladi, jer nisu zaboravili Ivanjicu. Trudićemo se da nastavimo krupnim koracima napred, kako bi Ivanjici vratili staru slavu”, rekao je Zoran Lazović, predsednik opštine Ivanjica.\nU planu je da fabrika „Konig metal” bude proširena na još 10.000 kvadratnih metara.\nZZJZ – Troje pozitivno na COVID 19\n,,Milan Blagojević – Namenska” brani Dragačevce od grada: Donirano 200 protivgradnih raketa


Bevanda ne dolazi na sjednicu SM - BIGportal.ba\nMinistar finansija i trezora BiH Vjekoslav Bevanda sutra se neće pojaviti na zakazanoj sjednici Savjeta ministara, na kojoj bi, kako je planirano, trebalo da bude donijeta odluka o privremenom finansiranju institucija BiH.\nPozivajući se na izvore iz vrha Hrvatskog narodnog sabora (HNS), Insajder tvrdi da ne postoji skoro ni teoretska šansa da Bevanda, kao ovlašteni predlagač tačke dnevnog reda o privremenom finansiranju, sutra dođe u Sarajevo i potpiše takvu odluku.\nTo, kako ističu, praktično znači da zaposleni u zajedničkim institucijama do daljnjeg neće primati plate, niti će biti moguća bilo kakva druga plaćanja u okviru Savjeta ministara, Parlamenta BiH, brojnih državnih agencija, direkcija, zajedničkih komisija…\n-Stav HNS je jasan, a to je da nema potpisivanja odluke o privremenom finansiranju sve dok SDA ne odblokira proces izmjena izbornog zakona – tvrde izvori Insajdera.\nSavjet ministara BiH je o privremenom finansiranju prvo trebalo da raspravlja na sjednici zakazanoj 27. juna, ali je ona naknadno pomjerena za 2. jul. Međutim, ministri se ni tada nisu uspjeli izjasniti o prijedlogu ove odluke jer sjednici nije prisustvovao ministar finansija i trezora Vjekoslav Bevanda.\nSamostalni sindikat državnih službenika i radnika institucija Bosne i Hercegovine uputio je dopis Savjetu ministara BiH i OHR-u u kojem traže hitno privremeno finansiranje institucija BiH ili, kako ističu, slijedi štrajk.\nKako odabrati najfiniju lubenicu? Uz ove trikove nema šanse da pogriješite…


Kina upozorava SAD: Ne izazivajte nevolje - 06.06.2018, Sputnik Srbija\nPortparolka kineskog Ministarstva spoljnih poslova Hua Čunjing upozorila je Sjedinjene Američke Države da ne propagiraju militarizaciju i izazivaju nevolju, nakon... 06.06.2018, Sputnik Srbija\n18:13 06.06.2018 (Osveženo: 18:37 06.06.2018)\nHua je naglasila da će Kina preduzeti sve neophodne mere kako bi odbranila suverenitet.\n3 Jun 2018, 07:03\nObraćajući se novinarima na brifingu u Pekingu, portparolka kineskog ministarstva ističe da je rizično da SAD rade šta hoće i poručila da Kina neće biti ugrožena nikakvim ratnim brodovima.\nAmerički bombarderi proleteli su ranije ove nedelje u blizini spruda Skarborou, nad kojim je Kina 2012. godine preuzela kontrolu od Filipina.\nPreleti su usledili pošto je američki ministar odbrane Džim Matis optužio Peking za zastrašivanje i vršenje prinude u Južnom kineskom moru.\nKinesko Ministarstvo odbrane u maju je nazvalo provokacijom i to što su u Južnom kineskom moru dva američka vojna broda prošla blizu ostrva na koja Kina polaže pravo.\nOvom akcijom SAD ozbiljno se narušava suverenitet Kine, jer su vojni brodovi ušli u kineske teritorijalne vode bez dozvole, ocenjeno je u saopštenju Ministarstva odbrane.


Prikazivanje članaka po tagu borče veličkovski\nutorak, 02. februar 2021. 20:36\nMinistarka Čomić u poseti Nacionalnom savetu Makedonaca\nMinistarka za ljudska i manjinska prava i društveni dijalog Gordana Čomić prilikom posete Nacionalnom savetu Makedonaca, čije je sedište u Pančevu, najavila je da će ovog proleća biti formirana Mešovita međuvladina komisija između Srbije i Makedonije.\nnedelja, 13. septembar 2020. 00:33\nčetvrtak, 25. april 2019. 16:51\nčetvrtak, 04. maj 2017. 20:41\nU Jabuci položeni venci na spomenik Goce Delčevu\nPolaganjem venaca na spomenik Goce Delčevu, ispred Osnovne škole u Jabuci, obeleženo je 114 godina od smrti ovog makedonskog revolucionara.\nutorak, 31. januar 2017. 14:48\nMirović primio predsednika Nacionalnog saveta makedonske nacionalne manjine\nPredsednik Pokrajinske vlade Igor Mirović primio je danas predsednika Nacionalnog saveta makedonske nacionalne manjine Borčeta Veličkovskog, sa kojim je razgovarao o pitanjima značajnim za unapređenje položaja makedonske manjine, kao i drugih nacionalnih manjina u Vojvodini.\nnedelja, 31. jul 2016. 03:24\nFestival Etno hrane “Gravče na Tavče”\nU Jabuci je juče održan IX Međunarodni festival etno hrane “Gravče na Tavče”, u okviru obeležavanja Dana Ilindena.\nčetvrtak, 21. jul 2016. 14:43\n„Medalja zasluge za Makedoniju“ Borčetu Veličkovskom\nNa svečanoj ceremoniji u Ohridu, predsednik Republike Makedonije Đorđe Ivanov juče je odlikovao četvoro Makedonaca iz dijaspore za njihov lični doprinos na promovisanju makedonskog identiteta, kulture, tradicije i jezika.\nsubota, 09. april 2016. 13:24\n70 godina od doseljavanja Makedonaca u Vojvodinu\nSvečanošću u Pančevu danas je počelo obeležavanje 70 godina od doseljavanja Makedonaca u Vojvodinu, a do kraja godine tim povodom biće organizovano više različitih kulturnih događaja.\nsubota, 09. april 2016. 10:00\nJubilej “70 godina od doseljavanja Makedonaca u Vojvodinu”\nNacionalni savet makedonske nacionalne manjine ove godine obeležava veliki jubilej makedonske nacionalne zajednice „70 godina od doseljavanja Makedonaca u Vojvodinu“.\nutorak, 02. februar 2016. 12:19\nAmbasadorka Makedonije u poseti Pančevu\nAmbasadorka Makedonije u Beogradu Vera Jovanovska-Tipko posetila je danas grad Pančevo i sastala se sa gradonačelnikom Sašom Pavlovim.


Savet za borbu protiv korupcije je ovlašćen da se bori protiv sistemske korupcije - Dijalog.net\nNaslovna Borba protiv korupcije Savet za borbu protiv korupcije je ovlašćen da se bori protiv sistemske korupcije\nSavet za borbu protiv korupcije je ovlašćen da se bori protiv sistemske korupcije\nBeograd, 13. oktobar 2017. – Povodom izjave gradskog menadžera Gorana Vesića saopštenjem za javnost se oglasio Savet za borbu protiv korupcije.\nTekst saopštenja za javnost prenosimo u celosti:\nTačno je da Savet nije ovlašćeno telo da kontroliše bilo čije prihode, međutim ovlašćen je da se bori protiv sistemske korupcije. Savet za borbu protiv korupcije je savetodavno telo Vlade sa zadatkom da sagledava fenomene sistemske korupcije, što podrazumeva i raspolaganje javnom imovinom o čemu obavaštava Vladu RS i nadležne institucije.\nOvim Izveštajem, kao i Izveštajima u prethodnih 16 godina, Savet ne vrši kontrolu već u skladu sa svojom savetodavnom ulogom predlaže Vladi mere za prevazilaženje uočenih problema. Savet se u svom Izveštaju upravo borio protiv sistemske korupcije koja nastaje otuđenjem, zakupom, konverzijom, odnosno raspolaganjem nepokretnosti u javnoj svojini. Savet smatra da se radi o sistemskoj korupciji ako se raspolaganje nepokretnosti vrši protivno Zakonu o javnoj svojini.\nSavet za borbu protiv korupcije obaveštava javnost povodom izjave gradskog menadžera, Gorana Vesića, da je u svom Izveštaju o raspolaganju nepokretnostima Grada Beograda, analizom raspoložive dokumentacije ukazao na nepravilnosti u raspolaganju nepokretnostima Grada Beograda, koje za posledicu imaju izuzetno male prihode koje po tom osnovu ostvaruje Grad Beograd.\nDokumentacija na osnovu koje je rađen izveštaj dobijena je od Direkcije za građevinsko zemljište i izgradnju Grada Beograda, Sekretarijata za imovinsko-pravne poslove Grada Beograda, JP Gradsko stambeno i Info stana. Verodostojnost dobijenih podataka Savet ne može da proveri, što je u Izvešaju i navedeno, tako da je izjava o „paušalnim podacima Saveta“ gospodina Vesića netačna i neprimerena.\nTagslokalna samoupravaPoglavlje 23Savet za borbu protiv korupcije\nTop Tags konkurs Pravosuđe evropske integracije Vlada Republike Srbije Civilno društvo Srbija i Evropska unija vladavina prava Evropska komisija OCD mediji lokalna samouprava mladi Evropska unija Društvo Politika


Blokiran godišnji izveštaj za Tanjug - Društvo - Dnevni list Danas\nPočetna » Društvo » Blokiran godišnji izveštaj za Tanjug\nVlada Srbije nije imenovala svoje članove u nadzorni odbor ugašene državne novinske agencije\nBlokiran godišnji izveštaj za Tanjug\nNovinska agencija Tanjug nije donela odluku o usvajanju godišnjeg finansijskog izveštaja za 2016. godinu zato što Vlada Srbije nije imenovala članove Nadzornog odbora, organa nadležnog za usvajanje godišnjih finansijskih izveštaja preduzeća, navodi se u dokumentu u koji je Danas imao uvid.\n1Piše: K.Ž. 03. novembra 2017. 12.00\nPovodom aktuelne situacije, direktorka Tanjuga Branka Đukić upitala je ministarstva privrede i finansija, kao i Republički sekretarijat za zakonodavstvo, da li su članovi bivšeg Upravnog odbora u Tanjugu dužni da obavljaju svoje poslove i nakon što im je istekao mandat u situaciji kada članovi Nadzornog odbora nisu imenovani, kao i koji je organ u takvoj situaciji nadležan da potpisuje godišnje finansijske izveštaje. Odgovor je stigao iz Republičkog sekretarijata za zakonodavstvo, gde se navodi da nisu nadležni za ta pitanja, dok se ministarstva nisu ni oglasila.\nPodsetimo, nakon neuspele privatizacije, Vlada Srbije je 3. novembra 2015. donela odluku o gašenju Novinske agencije Tanjug, ali ovo javno preduzeće, uprkos tome, nesmetano radi pune dve godine, koristeći državnu pomoć kroz projektno finansiranje medija bez zakonskih osnova.\nMinistar kulture i informisanja Vladan Vukosavljević izjavio je juče da je to ministarstvo poslalo Vladi predloge za rešavanje statusa novinske agencije Tanjug, kao i da očekuje da će konkretno rešenje biti doneto nakon što bude usvojena nova Medijska strategija. Prema njegovim rečima, pitanje Tanjuga će biti rešeno u skladu sa zakonom i u skladu sa novom medijskom strategijom, čiji nacrt će, kako je rekao, biti usvojen do kraja ove godine.\ngodisnji izvestaj, TanjugBeograd\nDragana Rakić: Niko u DS ne želi Tadića za predsednika\nKorona virus i turizam: Ima li nade za letnja putovanja van Srbije\n03. novembra 2017. u 15.07\nFraza "u skladu sa zakonom" dobila je sasvim novo znacenje od kako je SNS na valsti. Npr Tanjug je zvanicno vazduh u skladu sa zakonom, ne postoji. A opet, taj vazduh se placa parama iz budzeta koje se ubiraju od svih gradjana Srbije. Zanimljiva fleksibilnost u tumacenju "u skladu sa zakonom" fraze u ovoj vladi eksperata i moralnih velicina.


NALIVPERO sailor srebrna - Idealno.rs\nPočetna / Kancelarija i škola / Pribor za pisanje / Nalivpero / NALIVPERO sailor srebrna\nPonuda prodavnice DIjaspora.shop za proizvod NALIVPERO sailor srebrna. Ispravnost cene i podataka proveri na internet stranici prodavnice.\nNALIVPERO sailor crna/srebrna\nTTS nalivpero Sailor crna/srebrna\nod 456,00 DIN\nNALIVPERO profil crna/srebrna\nTTS nalivpero Compact Maxi Const\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za NALIVPERO sailor srebrna i izberi najbolju. Nalivpero iz kategorije Pribor za pisanje je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda NALIVPERO sailor srebrna i vidi da li ti odgovara ili pogledaj druge proizvode brenda --UNKNOWN--. Opis i tehnički podaci proizvoda NALIVPERO sailor srebrna se mogu razlikovati od onih u internet prodavnici u kojoj obavljaš kupovinu. NALIVPERO sailor srebrna je dostupan u prodavnici DIjaspora.shop po ceni, koja je navedena pored svakog prodavca u meniju "Prodavnice".\nGarantne uslove za NALIVPERO sailor srebrna proveri u prodavnici u kojoj nameravaš da obaviš kupovinu. Slika za NALIVPERO sailor srebrna je simbolična, zato se pre kupovine u prodavnici uveri da je proizvod isti.


Vlatko Stefanovski sa Big Band orkestrom Slovenske vojske - LookerWeekly.com magazin\nLegendarni gitarista Vlatko Stefanovski održaće 21. aprila u beogradskom Sava centru koncert sa Big Band orkestrom Slovenske vojske! “Siguran sam da ćete biti impresionirani mojom novom muzičkom avanturom, i bogatim zvukom tog izvanrednog Big Benda”, poručuje Stefanovski.\n“Znači, nisu u pitanju koračnice ili paradna muzika, već ozbiljni aranžmani za džez standarde, i naravno aranžmani inspirisani tradicionalnom muzikom”, objašnjava Stefanovski.\n5. Barokna akademija\n“To nije klasični vojni orkestar, već se radi o Big Bandu, koji zvuči kao svaki veliki džez big bend. Svi članovi su izvanredni instrumentalisti, i uglavnom su džez muzičari. A njihova pojava je veoma atraktivna, jer nastupaju u paradnim uniformama. Orkestar broji i ženske članice, zadužene za prateće vokale”, objašnjava Vlatko.


SAD jačaju vojno prisustvo u Evropi na njen zahtev - 06.01.2016, Sputnik Srbija\nKomandant snaga SAD i ujedinjenih naoružanih snaga NATO-a u Evropi, general Filip Bridlav, obećao je da će insistirati na daljem jačanju američkog vojnog... 06.01.2016, Sputnik Srbija\n"Zahtevi" vazala se ne mogu uzeti kao legitimni.\nnato, filip bridlav, evropa, vesti, evropa\n„Za poslednjih godinu dana Bridlav se izborio za pojačanje kopnenih, vazdušnih i morskih snaga, uključujući i proširenje rotacije vojske, upućene iz SAD. Bridlav je takođe lobirao u Pentagonu za mere borbe protiv nedostatka obaveštajnih podataka“, piše list.\n6 Januar 2016, 14:32\nPrema rečima generala, pitanje o razmeštanju sistema za praćenje i detektovanje u ovom trenutku se razmatra, a on sam je aktivni pristalica ovog koraka.\nList prenosi reči jednog od američkih vojnih činovnika koji tvrdi da evropski lideri mole za povećanje vojnog prisustva SAD „svakodnevno“.\nOd vremena Hladnog rata broj američkih vojnika u Evropi smanjio se sa 300.000 na 70.000. Prema rečima Bridlava, osetno je smanjen broj vojnih stručnjaka i analitičara, koji su specijalizovani za Rusiju.\nList, međutim, navodi da je malo verovatno da će se Pentagon složiti da se poveća stalni kontingent u Evropi. Umesto toga će, navode autori teksta, verovatno biti proširen sistem rotacije vojske.\n7 Januar 2016, 00:26


Srbi iz Obilića bez posla, tihi odlazak mladih • RTK\nSrbi iz Obilića bez posla, tihi odlazak mladih\nSandra Cvetković, Radio Kosovo 2\nSrbe na teritoriji opštine Obilić, gotovo 20 godina od sukoba na Kosovu, muče uglavnom socio-ekonomski problemi i tiha migracija mladih. Loša materijalna situacija, zbog koje se mladi sve češće odlučuju da napuste svoj dom, uzrokovana je velikom stopom nezaposlenosti.\nU kosovskim institucijama se ne poštuje zakonska odredba za rezervisane položaje na centralnom i lokalnom nivou za nevećinske zajednice, pa tako u Termoelektrani Kosovo A i Kosovo B, nije zaposlen nijedan Srbin.\nGotovo identična situacija i kada su u pitanju institucije, koje na Kosovu funkcionišu po srpskom sistemu. Zamenik gradonačelnika za zajednice u opštini Obilić, Slaviša Jakovljević u izjavi za Radio Kosovo 2, redakcija na srpskom jeziku, tvrdi da se u obrazovnim i zdravstvenim institucijama zapošljavaju ljudi koji ne žive na teritoriji opštine Obilić.\n“U prosveti i zdravstvu ne možemo da zaposlimo ljude koji žive ovde sa svojim porodicama jer nam nameću ljude iz Srbije i sa severa Kosova. Tako da su naša deca prinuđena da idu u Mitrovicu ili u Srbiju, da rade kao taksisti ili u nekoj prodavnici gde ostvaruju minimalnu zaradu. Ta deca koja jednom odu, više se ne vraćaju. To tiho iseljavanje mladih ljudi dovešće do toga da ostanu samo staračka domaćinstva. U osnovnoj školi u Plemetini u nastavi na srpskom jeziku neće biti ni jednog učenika ili maksimum troje. Nema nas više, ljudi odlaze zbog posla, posao je broj jedan za opstanak Srba”, zaključuje Jakovljević.\nJakovljević napominje da je u toku priprema izgradnje nove Termoelektrane, čime bi trebalo da se obezbede nova radna mesta za meštane opštine Obilić.\n“Predsednik opštine je postavio uslov Vladi, da najmanje 70% zaposlenih bude sa teritorije opštine Obilić, a 25 % od ukupnog broja zaposlenih da budu pripadnici nevećinskih zajednica. Na taj nacin može da se obezbedi budućnost i opstanak Srba u Obiliću”, smatra Jakovljević.\nIako je Vlada Srbije najavila velika ulaganja u sva mesta na Kosovu gde žive Srbi, Slaviša Jakovljević tvrdi da su ta ulaganja u prethodnom periodu bila minimalna.\n“To su veoma mala sredstva, ni jedna porodica od toga ne može da opstane ovde. Sa sto sadnica neke voćke oni misle da zadovolje potrebe stanovništva na Kosovu. Treba ulagati tamo gde je izvor prihoda, gde ljudi mogu da upošljavaju mlade ljude. To Srbija ne vidi, a najmanje vidi nas koji živimo između ove dve reke, Laba i Sitnice. Za razliku od severa i centralnog Kosova, mi smo ovde zapostavljeni i zaboravljeni”.\nDobri Grujić iz Crkvene Vodice, opština Obilić, ne vidi bolju budućnost. On smatra da postoji velika zloupotreba sredstva koja su namenjena za pomoć Srbima koji žive na Kosovu.\n“Finansiraju se oni koji imaju imanja po Srbiji, njima se sve daje i Srbija i ova vlast ovde. Oni žive u Srbiji, dolaze ovde da rade u institucijama, dođu prime platu. I ovi koji rade u kosvskim institucijama drže dva radna mesta i niko im ništa ne može”, kaže on.\nGrujić napominje i da su Srbi, koji su bili u mogućnosti, već otišli iz Crkvene Vodice.\nI ostali meštani Crkvene Vodice istišu problem nezaposlnosti i lošu ekonomsku situaciju dodajući da više nema međuetničkih problema.\nInače, Srbi na teritoriji opštine Obilić uglavnom žive u okolnim selima: Crkvenoj Vodici, Miloševu, Plemetini, Babinom Mostu i Janinim Vodama, dok u samom gradu živi nekoliko srpskih porodica. Mnogi se, nakon martovskih sukoba 2004. godine, ne odlučuju na povratak, ali lokalno rukovodstvo nastoji da promeni taj trend.\nTači: Albanskom narodu nikad nije bilo bolje\n24 ekipa na takmičenju u pružanju prve pomoći\nMaljići: Pariski susret će biti kao i berlinski\nPočeo turnir "Igrajmo za budućnost, pamtimo Dimitrija"\nNagrađeni karatisti i džudisti


Putin: Uništićemo svakog ko preti ruskoj vojsci u Siriji\nM. D. 11. decembra 2015. 15:06\nRuski predsednik Vladimir Putin izjavio je danas da neki pokušavaju da organizuju provokaciju protiv ruske vojske u Siriji i upozorio da će svaka sila koja preti ruskoj vojsci u Siriji biti uništena.\n„Naređujem da se oštro odgovori”, rekao je Putin na godišnjem proširenom kolegijumu ruskog Ministarstva odbrane, javlja Sputnik, a prenosi Tanjug.\n„Podržavamo ih iz vazduha, isto kao i sirijske vladine snage, snabdevamo ih oružjem, municijom i materijalom”, rekao je Putin.\n„Treba nastaviti i sa modernizacijom armije i flote”, poručio je Putin.\n„Kontingent NATO aviona je u poslednje vreme povećan osam puta, a broj vojnika je povećan 13 puta”, rekao je Šojgu.\nIslamska država kontroliše 70 odsto sirijske teritorije, naveo je Šojgu i dodao da je ruska avijacija u Siriji ukupno izvela oko 4.000 borbenih naleta na 8.000 pozicija terorista, a da je iskustvo u toj zemlji pokazalo da su dronovi nezamenljivi u izvođenju borbenih akcija.\n„Više od 95 odsto lansirnih nuklearnih sistema nalazi se u stalnoj borbenoj gotovosti”, naveo je ruski ministar odbrane.


Dan online - Ekonomija: Smanjeni prihodi - 2021-03-20\nEkonomija PLANTAŽAMA U PROŠLOJ GODINI Smanjeni prihodi\nPlantaže su u prošloj godini prihodovale 13 miliona eura manje od kompanijskog standarda u uslovima normalnog poslovanja i rada, usled uticaja korona krize, ali su ostvarile dobre proizvodne rezultate. Iz odbora direktora kompanije saopšteno je da gubitak ruskog tržišta u protekle četiri godine smanjio prodaju oko 15 miliona eura.\nIako su u teškom stanju, zaposlenima su isplaćene januarske plate, ali bez poreza i doprinosa.\nIz Plantaža su saopštili da su u prošloj godini ostvarili veoma dobre proizvodne rezultate, posebno u domenu primarne proizvodnje.\n– Posmatrano po grupama proizvoda, u prošloj godini je proizvedeno 14,4 miliona kilograma vinskog grožđa, što je na nivou od 96 odsto iz 2019. godine, 1,59 miliona kilograma stonog grožđa, što je gotovo 100 posto veća realizacija nego 2019, zatim 91 tona pastrmke, što je 13,2 odsto više u odnosu na uporedni period – precizirali su iz Plantaža.


#HRSrbija2015 - U Srbiji briga o zaposlenima znatno bolja u privatnom nego u državnom sektoru\n#HRSrbija2015 - U Srbiji briga o zaposlenima znatno bolja u privatnom nego u državnom sektoru\nHRSrbija2015 je okupila veliki broj stručnjaka koji su svoje znanje i iskustvo preneli publici. Konferenciju je otvorila Zorana Mihajlović, potpredsednica Vlade i ministarka građevinarstva, a nakon nje su govorile Liselot Martynenko Agerild, zamenica šefa misije, Ambasade Švedske i Narinder Čauhan, ambasadorka Indije.\nZaključak konferencije HRSrbija2015 je da je i dalje aktuelan koncept kadrovske službe koja se isključuvo bavi personalnom administracijom i da bi trebalo da primenimo novi koncept HR paradigme. Takođe, jedan od zadataka savremenih HR menadžera je da ne treba samo da se bave ljudskim resursima, nego bi trebalo i da poznaju konkretne procese u kompanijama u kojima rade.\nStefan Karadžić iz kompanije Linkedin nam je govorio o tome koliko primenjujemo društvene mreže u regrutaciji kandidata i koliko nam primena ovih alata olakšava procese regrutacije. Nakon toga čuli smo koji su to trendovi u ljudskim resursima, koji su nam to softveri dostupni i koliko primena tehnologije čini efikasnijim HR procese.\nMirna Koričan Lajtman je govorila o angažovanosti zaposlenih i zašto je važna i koji su benefiti angažovanih zaposlenih za kompaniju. Na panelu "Najbolje HR prakse - Izazovi Talent menadžmenta" govorili su predstavnii liderskih kompanija. Predstavljali su svoje programe razvoja talenata, ali i dali su odgovor na pitanje "Da li svi zaposleni treba da znaju ko su odabrani talenti?".\nJedna od aktuelnih tema je i IT industrija u Srbiji. Na konferenciji je jedan panel bio posvećen ovoj temi, gde su Menadžeri ljudskih resursa iz vodećih IT kompanija govorili o temama razvoja IT stručnjaka, kako izabrati dobrog programera i lidera.\nI za kraj, bilo je reči o brendiranju poslodavaca za zapošljavanje, gde su predstavnici kompanije Poslovi Infostud i njihove kolege iz profesije odnosa sa javnošću i ljudskih resursa govorili o tome kako izgraditi dobar brend za zapošljavanje, kako treba da izgleda oglas za posao, a jedan od zaklučaka je bio i taj da proces regrutaije i selekcije kandidata nije samo proes odabira nego i kanal komunikacije sa potenijalnim zaposlenima.


Eulex za nezavisno i multietničko sudstvo\nZvaničnici Eulexa izjavili su danas u Prištini da će podržati izgradnju nezavisnog i multietničkog pravosudnog sistema na Kosovu. Posle susreta sa ministarkom pravde Kosova Nekibom Keljmendi sudije i tužioci iz zemalja EU su najavili punu saradnju sa kosovskim vlastima, istakavši da je problem severa Kosova politički.\nEulex neće formirati paralelni sudski sistem već će pomoći Kosovu da izgradi nezaivno, jedinstveno i muletničko pravosuđe, izjavio je šef Odseka za pravosuđe u Eulexu Alberto Perduka.\nPerduka je rekao da će taj sistem značiti pristup građanima i pružanje zaštite žrtvama. Govoreći o pitanju funkcionisanja pravosuđa na severu Kosova, Perduka je rekao da će Eulex dati svoj doprinos iako tamo postoji politički problem.\n“Ako govorimo o severnoj Mitrovici i severnom Kosovu tamo ne postoji tehnički već politički problem. Mi ćemo raditi kako bismo stvorili uslove i doprineli razvoju sudstva s obzirom da svaki građanim ima pravo na pristup pravosuđu”, kazao je Perduka.\nDelegacija sudija i tružilaca Eulexa, predvodjena šefom te misije Iv De Kermabonom razgovarala je sa ministarkom pravde Nekibe Keljmendi. Ministarka je obećala punu saradnju sa Eulexom u reformisanju kosovskog sudstva. Ona je ocenila da će uz pomoć evrospskih sudija i tužilaca Kosovo izgraditi sudstvo prema evropskim standardima, navodeći da su pritoteti reforme i efikasnost u radu sudija.\nMisiju Eulexa čini 2.000 sudija, tužilaca, policajaca i drugih zvaničnika iz zemalja Evropske unije, a njihovo raspoređivanje počinje naredne sedmice. Očekuje se da misija u potpunosti počne sa radom do kraja jeseni. U međuvremenu, ova misija je počela je da preuzima resurse, odnosno objekte i opremu, misije Ujedinjenih nacija.\nMeđutim, raspoređivanje pripadnika Eulexa u srpskim sredinama biće problematično.\nVlasti u Srbiji protive se misiji Eulexa bez odobrenja SBUN jer ona znači legalizaciju plana Martija Ahtisarija koji je odbijen u Beogradu. U tom pogledu šef misije Eulexa Iv De Kermabon je izjavio da Evropska unija preduzima napore kako bi ubedila Beograd da prihvati policijsko-pravosudnu misiju EU.